				|

		52013PC0288

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 528/2012 dwar it-tqegħid fis-suq u l-użu tal-prodotti bijoċidali fir-rigward ta’ ċerti kundizzjonijiet għall-aċċess għas-suq /* COM/2013/0288 final - 2013/0150 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-proposta tirrigwarda r-Regolament (UE)
Nru 528/2012 ('ir-Regolament dwar il-Prodotti Bijoċidali') li
ġie adottat dan l-aħħar, li għadu ma sarx applikabbli.
Analiżi tar-Regolament dwar il-Prodotti Bijoċidali wriet li
ċerti dispożizzjonijiet se jwasslu għal konsegwenzi mhux
previsti.
Il-problema ewlenija identifikata hija li
r-regoli transitorji tar-Regolament dwar il-Prodotti Bijoċidali se
jkollhom konsegwenza mhux maħsuba, l-iffriżar tas-suq għal perjodu
ta' ħdax-il sena tal-oġġetti ttrattati b'sustanzi
bijoċidali li huma legali fis-suq tal-UE, iżda li għadhom ma
ġewx ivvalutati fil-livell tal-UE. Ġew identifikati wkoll ostakli
oħrajn fis-suq, li ma kinux maħsuba, għal ċerti kumpaniji.
Finalment, ir-Regolament dwar il-Prodotti Bijoċidali jonqos milli
jiddefinixxi perjodu ta’ protezzjoni għad-dejta li tirrigwarda dawk
il-prodotti bl-aktar profil li huwa favorevoli għar-riskju.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Il-partijiet interessati u l-esperti ġew
ikkonsultati f’diversi laqgħat tal-grupp ta’ esperti msemmi l-Awtoritajiet
kompetenti għall-prodotti bijoċidali. Il-proposta rċeviet
appoġġ wiesa’ f’dawk il-laqgħat.
3.           ELEMENTI ĠURIDIĊI
TAL-PROPOSTA
Il-proposta fiha dispożizzjonijiet li se
jneħħu l-ostakli fis-suq għall-fornituri ta’ oġġetti
ġodda ttrattati bi prodotti bijoċidali u għal għadd kbir
ta’ fornituri ta’ sustanzi attivi bijoċidali. Din tiddefinixxi wkoll
il-perjodi ta’ protezzjoni għad-dejta li tirrigwarda dawk il-prodotti
bijoċidali li għandhom l-aħjar profil.
2013/0150 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament (UE) Nru 528/2012
dwar it-tqegħid fis-suq u l-użu tal-prodotti bijoċidali fir-rigward
ta’ ċerti kundizzjonijiet għall-aċċess għas-suq
(Test b'relevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 114
tiegħu,
Wara li kkunsidraw il-proposta
mill-Kummissjoni Ewropea,
Wara li l-abbozz tal-att leġiżlattiv
intbagħat lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[1],
Filwaqt li jaġixxu skont
il-proċedura leġiżlattiva ordinarja,
Billi:
(1)       L-Artikolu 19(4)(c)
tar-Regolament (UE) Nru 528/2012[2]
jipprojbixxi l-awtorizzazzjoni għad-disponibbiltà għall-użu
mill-pubbliku ġenerali ta’ prodotti bijoċidali li jissodisfaw
il-kriterji li jagħmluhom persistenti, bijoakkumulattivi u tossiċi
(“PBT”), jew persistenti ħafna u bijoakkumulattivi ħafna (“vPvB”)
skont l-Anness XIII tar-Regolament (KE) Nru 1907/2006 tal-Parlament
Ewropew u tal-Kunsill tat-18 ta’ Diċembru 2006 dwar
ir-reġistrazzjoni, il-valutazzjoni, l-awtorizzazzjoni u r-restrizzjoni ta’
sustanzi kimiċi (REACH), li jistabbilixxi Aġenzija Ewropea
għas-Sustanzi Kimiċi, li jemenda d-Direttiva 1999/45/KE u li
jħassar ir-Regolament (KEE) Nru 793/93 tal-Kunsill u r-Regolament
(KE) Nru 1488/94 tal-Kummissjoni kif ukoll id-Direttiva 76/769/KEE
tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE
tal-Kummissjoni[3].
Madankollu, billi l-prodotti bijoċidali huma spiss taħlitiet u xi
kultant oġġetti, dawk il-kriterji japplikaw biss għas-sustanzi.
Għaldaqstant, l-Artikolu 19(4)(c) tar-Regolament (UE)
Nru 528/2012 għandu jirreferi għal prodotti bijoċidali li
jkun fihom jew li jikkonsistu jew li jiġġeneraw sustanzi li
jissodisfaw dawk il-kriterji.
(2)       Fl-Artikolu 19(1)(e) u
l-Artikolu 19(7) tar-Regolament (UE) Nru 528/2012, għandu jiġi
ċċarat li l-limiti meħtieġa li għandhom jiġu
stabbiliti skont ir-Regolament (KE) Nru 1935/2004 tal-Parlament Ewropew u
tal-Kunsill tas-27 ta’ Ottubru 2004 dwar materjali u
oġġetti maħsuba biex jiġu f’kuntatt mal-ikel[4] huma limiti speċifiċi
ta’ migrazzjoni.
(3)       Peress li l-evalwazzjonijiet
komparattivi mhumiex regolati bl-Anness VI tar-Regolament (UE)
Nru 528/2012, ir-referenza għal dak l-Anness fl-Artikolu 23(3)
ta’ dak ir-Regolament għandha titħassar.
(4)       Skont l-Artikolu 35(3)
tar-Regolament (UE) Nru 528/2012, fejn l-Istati Membri kollha
kkonċernati jkunu laħqu ftehim mal-Istat Membru ta’ referenza dwar
l-għarfien reċiproku, prodott għandu jiġi awtorizzat skont
l-Artikolu 33(4) jew l-Artikolu 34(6). Madankollu,
id-dispożizzjonijiet li jirreferu għad-deċiżjonijiet
mill-Istati Membri kollha kkonċernati biex jagħtu awtorizzazzjonijiet
permezz ta' għarfien reċiproku huma stabbiliti fl-Artikolu 33(3)
u l-Artikolu 34(6). L-Artikolu 35(3) għandu għaldaqstant
jiġi emendat skont dan.
(5)       It-tieni subparagrafu tal-Artikolu 45(1)
tar-Regolament (UE) Nru 528/2012 jeħtieġ li applikazzjoni
għat-tiġdid tal-awtorizzazzjoni tal-Unjoni tkun akkumpanjata minn
tariffi pagabbli skont l-Artikolu 80(1). Madankollu, it-tariffi
jistgħu jitħallsu biss wara li l-Aġenzija Ewropea għas-Sustanzi
Kimiċi (minn hawn ’il quddiem “l-Aġenzija”) tkun ipprovdiet
informazzjoni dwar il-livell tagħhom skont it-tieni subparagrafu
tal-Artikolu 45(3). Għaldaqstant, u sabiex tiġi żgurata
konsistenza mal-Artikolu 7(1), l-Artikolu 13(1) u l-Artikolu 43(1),
it-tieni subparagrafu tal-Artikolu 45(1) għandu jitħassar.
(6)       L-ewwel u t-tieni
subparagrafi tal-Artikolu 60(3) tar-Regolament (UE) Nru 528/2012
jirreferu għall-awtorizzazzjonijiet mogħtija skont
l-Artikolu 30(4), l-Artikolu 34(6) jew l-Artikolu 44(4).
Madankollu, id-dispożizzjonijiet li jirreferu
għad-deċiżjonijiet biex jingħataw awtorizzazzjonijiet huma
stabbiliti fl-Artikolu 30(1), l-Artikolu 33(3),
l-Artikolu 33(4), l-Artikolu 34(6), l-Artikolu 34(7),
l-Artikolu 36(4), l-Artikolu 37(2), l-Artikolu 37(3), u
l-Artikolu 44(5). Barra minn hekk, it-tieni subparagrafu
tal-Artikolu 60(3) ma jindika l-ebda perjodu għall-protezzjoni
tad-dejta msemmija fl-Artikolu 20(1)(b) li ġiet sottomessa
f'applikazzjoni skont l-Artikolu 26(1). L-Artikolu 60(3) għandu
għaldaqstant jirreferi wkoll għall-Artikolu 26(3),
l-Artikolu 30(1), l-Artikolu 33(3), l-Artikolu 33(4),
l-Artikolu 34(6), l-Artikolu 34(7), l-Artikolu 36(4),
l-Artikolu 37(2), l-Artikolu 37(3), u l-Artikolu 44(5).
(7)       Sabiex tiġi permessa
l-preparazzjoni tal-applikazzjonijiet għall-awtorizzazzjoni tal-prodott
sad-data tal-approvazzjoni ta’ sustanza attiva kif previst fit-tieni
subparagrafu tal-Artikolu 89(3) tar-Regolament (UE) Nru 528/2012,
l-aċċess elettroniku mill-pubbliku għal informazzjoni dwar
is-sustanzi attivi prevista fl-Artikolu 67 ta' dak ir-Regolament
għandu jingħata minn dik il-ġurnata meta l-Kummissjoni tadotta
r-Regolament li jipprevedi li s-sustanza attiva hija approvata.
(8)       L-ewwel subparagrafu
tal-Artikolu 77(1) tar-Regolament (UE) Nru 528/2012 jipprevedi
għal appelli kontra d-deċiżjonijiet tal-Aġenzija li jkunu
ttieħdu skont l-Artikolu 26(2). Madankollu, peress li
l-Artikolu 26(2) ma jagħtix is-setgħa lill-Aġenzija li
tieħu deċiżjoni, ir-referenza għal dak l-Artikolu
fl-Artikolu 77(1) għandha titħassar.
(9)       L-Artikolu 86
tar-Regolament (UE) Nru 528/2012 jirreferi għal sustanzi attivi
inklużi fl-Anness I tad-Direttiva 98/8/KE tal-Parlament Ewropew
u tal-Kunsill tas-16 ta’ Frar 1998 dwar it-tqegħid fis-suq
tal-prodotti bijoċidi[5]
Għandu jiġi ċċarat li d-dispożizzjoni tapplika
għas-sustanzi attivi kollha li għalihom il-Kummissjoni adottat
Direttiva li tinkludihom f’dak l-Anness, li l-kundizzjonijiet għal
inklużjoni huma applikabbli għal approvazzjoni, u li d-data
tal-approvazzjoni hija kkunsidrata li tkun id-data tal-inklużjoni.
(10)     L-ewwel subparagrafu
tal-Artikolu 89(2) tar-Regolament (UE) Nru 528/2012 jippermetti
lill-Istati Membri japplikaw is-sistema attwali tagħhom sa sentejn wara
d-data tal-approvazzjoni ta’ sustanza attiva. L-ewwel subparagrafu
tal-Artikolu 89(3) jesiġi li l-Istati Membri jiżguraw li
l-awtorizzazzjonijiet tal-prodotti jingħataw, jiġu mmodifikati jew
ikkanċellati fi żmien sentejn mill-approvazzjoni ta’ sustanza attiva.
Madankollu, meta wieħed iqis iż-żmien meħtieġ
għad-diversi passi tal-proċess ta’ awtorizzazzjoni, b’mod partikolari
fejn jibqa' jippersisti nuqqas ta’ qbil dwar l-għarfien reċiproku
bejn l-Istati Membri u għaldaqstant il-kwistjoni tkun trid titressaq
quddiem il-Kummissjoni għal deċiżjoni, huwa xieraq li dawk l-iskadenzi
jiġu estiżi għal tliet snin, u li dik l-estensjoni tiġi
riflessa fit-tieni subparagrafu tal-Artikolu 37(3).
(11)     L-ewwel subparagrafu
tal-Artikolu 89(2) tar-Regolament (UE) Nru 528/2012 jippermetti
lill-Istati Membri japplikaw is-sistema attwali tagħhom għas-sustanzi
attivi eżistenti. Prodott bijoċidali jista’ jkun fih taħlita ta’
sustanzi attivi ġodda li ġew approvati u sustanzi attivi
eżistenti li għadhom ma ġewx approvati. Sabiex l-innovazzjoni
tiġi ppremjata billi dawn il-prodotti jingħataw aċċess
għas-suq, l-Istati Membri għandhom jitħallew japplikaw
is-sistemi attwali tagħhom għal dawn il-prodotti sakemm is-sustanza
attiva eżistenti tkun ġiet approvata, u l-prodotti huma
għaldaqstant eliġibbli għall-awtorizzazzjoni skont ir-Regolament
(UE) Nru 528/2012.
(12)     L-Artikolu 89(4) u
l-Artikolu 93(2) tar-Regolament (UE) Nru 528/2012 jipprovdu perjodi
ta’ eliminazzjoni gradwali għal prodotti bijoċidali li għalihom
ma tingħata l-ebda awtorizzazzjoni. L-istess perjodi għandhom japplikaw
għall-eliminazzjoni gradwali tal-forma eżistenti ta’ prodott li
diġà qiegħed fis-suq, fejn tingħata awtorizzazzjoni iżda
l-kundizzjonijiet tal-awtorizzazzjoni jkunu jeħtieġu li l-prodott
jinbidel.
(13)     L-ewwel u t-tieni subparagrafi
tal-Artikolu 93(2) għandhom jiċċaraw li d-deroga prevista
fih tapplika biss skont ir-regoli nazzjonali tal-Istati Membri.
(14)     L-Artikolu 94(1)
tar-Regolament (UE) Nru 528/2012 ifittex li jippermetti t-tqegħid
fis-suq ta' oġġetti ttrattati bi prodotti bijoċidali li fihom
sustanzi attivi li, għalkemm għadhom ma ġewx approvat,
qegħdin jiġu vvalutati, jew fil-kuntest tal-programm ta’ ħidma
msemmi fl-Artikolu 89(1) jew abbażi ta' applikazzjoni sottomessa
skont l-Artikolu 94(1). Madankollu, ir-referenza
għall-Artikolu 58 kollu tista’ tiġi interpretata bħala
deroga mhux maħsuba mir-rekwiżiti ta' ttikkettjar u ta' informazzjoni
stipulati fl-Artikolu 58(3) u (4). L-Artikolu 94(1) għandu
għalhekk jirreferi għall-Artikolu 58(2).
(15)     L-Artikolu 94(1)
tar-Regolament (UE) Nru 528/2012 japplika biss għal oġġetti
ttrattati li diġà qegħdin fis-suq, u għalhekk se jintroduċi
projbizzjoni mhux maħsuba fuq il-biċċa l-kbira
tal-oġġetti ttrattati, b'effett
mill-1 ta’ Settembru 2013 sakemm tingħata l-approvazzjoni
tal-aħħar sustanza attiva li tinsab fl-oġġetti. Għaldaqstant,
l-ambitu tiegħu għandu jiġu estiż biex jinkludi
oġġetti ġodda ttrattati. L-Artikolu 94(1) għandu
jipprevedi wkoll għal perjodu ta’ eliminazzjoni gradwali għal
oġġetti ttrattati li għalihom mhija se titressaq l-ebda
applikazzjoni għall-approvazzjoni tas-sustanza attiva għat-tip ta’
prodott rilevanti sal-1 ta’ Settembru 2016. F'ġieħ
is-simplifikazzjoni, l-Artikolu 94(2) għandu jingħaqad
mal-Artikolu 94(1).
(16)     L-ewwel subparagrafu
tal-Artikolu 95(1) tar-Regolament (UE) Nru 528/2012 jistipula s-sottomissjoni
ta’ dossier komplut dwar is-sustanzi. Għandu jiġi ċċarat li
tali dossier komplut jista’ jinkludi dejta msemmija fl-Anness IIIA jew IVA
tad-Direttiva 98/8/KE.
(17)     It-tielet subparagrafu
tal-Artikolu 95(1) tar-Regolament (UE) Nru 528/2012 għandu l-intenzjoni
li jestendi d-dritt li ssir referenza għad-dejta pprovduta fit-tieni
subparagrafu tal-Artikolu 63(3) għall-istudji kollha
meħtieġa għall-valutazzjoni tar-riskju għas-saħħa
tal-bniedem u għall-ambjent, sabiex persuni rilevanti prospettivi jkunu jistgħu
jiġu inklużi fil-lista msemmija fl-Artikolu 95(2). Mingħajr
tali dritt għal referenza, bosta persuni rilevanti prospettivi mhux se
jkollhom żmien biex jikkonformaw mal-Artikolu 95(1)
saż-żmien stipulat sabiex jiġu inklużi fil-lista sad-data
msemmija fl-Artikolu 95(3). Madankollu, it-tielet subparagrafu
tal-Artikolu 95(1) jonqos milli jinkludi studji dwar id-destin u
l-imġiba tal-ambjent. Barra minn hekk, minħabba li l-persuni
rilevanti prospettivi se jħallsu għad-dritt li jagħmlu referenza
skont l-Artikolu 63(3), għandhom ikunu intitolati li jibbenefikaw
bis-sħiħ minn dan id-dritt billi jgħadduh għand
l-applikanti għall-awtorizzazzjoni tal-prodott. Dan l-Artikolu għandu
għalhekk jiġi emendat skont dan.
(18)     Il-ħames subparagrafu
tal-Artikolu 95(1) tar-Regolament (UE) Nru 528/2012 għandu
l-intenzjoni li jillimita l-perjodu ta’ protezzjoni għad-dejta li tista’
tiġi kondiviża diġà mill-1 ta’ Settembru 2013
għall-iskop ta’ konformità mal-ewwel subparagrafu tal-Artikolu 95(1)
qabel ma tiġi kondiviża sabiex l-applikazzjonijiet
għall-awtorizzazzjoni tal-prodott ikunu ssostanzjati. Dan se jkun
il-każ għad-dejta relatata ma’ kombinazzjonijiet ta' sustanza/tip ta'
prodott li għalihom ma tkunx ittieħdet deċiżjoni dwar
l-inklużjoni fl-Anness I tad-Direttiva 98/8/KE
fl-1 ta’ Settembru 2013. L-Artikolu 95 ta’ dak
ir-Regolament għandu għalhekk jirreferi għal dik id-data.
(19)     Skont l-Artikolu 95(2)
tar-Regolament (UE) Nru 528/2012, il-lista ppubblikata mill-Aġenzija
għandu jkollha l-ismijiet tal-parteċipanti fil-programm ta’
ħidma msemmi fl-Artikolu 89(1). Id-dispożizzjoni għandha
l-għan li tippermetti lil dawk il-parteċipanti li jibbenefikaw
mill-mekkaniżmu għall-kumpens tal-kost stabbilit permezz
tal-Artikolu 95. Dik il-possibbiltà għandha tkopri lill-persuni
kollha li ressqu dossier komplut skont ir-Regolament (UE) Nru 528/2012 jew
skont id-Direttiva 98/8/KE, jew ittra għall-aċċess
għal dossier bħal dan. Għandha tkopri wkoll dossiers li tressqu
għal kull sustanza li fiha nnifisha mhijiex sustanza attiva, iżda li
tiġġenera dawn is-sustanzi attivi.
(20)     L-ewwel subparagrafu
tal-Artikolu 95(3) tar-Regolament (UE) Nru 528/2012 jipprojbixxi
t-tqegħid fis-suq tal-prodotti bijoċidali li fihom sustanzi attivi li
għalihom il-manifattur jew l-importatur (il-“persuna rilevanti”) mhuwiex
inkluż fil-lista msemmija f’dak l-Artikolu. Bis-saħħa
tal-Artikolu 89(2) u l-Artikolu 93(2), ċerti sustanzi attivi se
jkunu legalment fis-suq fi prodotti bijoċidali għalkemm s'issa
għadu ma ġie sottomess l-ebda dossier komplut. Il-projbizzjoni ma għandhiex
tapplika għal dawn is-sustanzi. Barra minn hekk, fejn l-ebda manifattur
jew importatur tas-sustanza mhuwa mniżżel għal sustanza li
għaliha ġie sottomess dossier komplut, persuna oħra għandha
titħalla tpoġġi fis-suq prodotti bijoċidali li fihom dik
is-sustanza, soġġetta għas-sottomissjoni ta' dossier jew ta'
ittra għall-aċċess għal dossier minn dik il-persuna jew
il-manifattur jew l-importatur tal-prodott bijoċidali.
(21)     Il-perjodu ta’ eliminazzjoni
gradwali għall-użu ta’ prodotti bijoċidali stabbilit mit-tieni
subparagrafu tal-Artikolu 95(3) tar-Regolament (UE) Nru 528/2012
għandu jiddependi miż-żmien meta s-sustanza tiġi
inkluża fil-lista.
(22)     L-Artikolu 95(4)
tar-Regolament (UE) Nru 528/2012 jistipula li l-Artikolu 95 japplika
għal sustanzi attivi elenkati taħt il-kategorija 6
fl-Anness I. Dawk is-sustanzi ġew inklużi fl-Anness I
abbażi tas-sottomissjonijiet ta' dossiers kompluti, li l-proprjetarji
tagħhom għandhom ikunu intitolati li jibbenefikaw mill-mekkaniżmu
għall-kumpens tal-kost stabbilit permezz ta' dak l-Artikolu. Fil-futur,
sustanzi oħra jistgħu jiġu inklużi fl-Anness I
abbażi ta' sottomissjonijiet bħal dawn. Il-kategorija 6
fl-Anness I ta' dak ir-Regolament għandha għaldaqstant tirregola
kull sustanza bħal din.
(23)     Id-deskrizzjoni fl-Anness V
tar-Regolament (UE) Nru 528/2012 ta’ prodotti użati f’materjali li
jiġu f’kuntatt mal-ikel għandha tkun konsistenti
mat-terminoloġija użata fir-Regolament (KE) Nru 1935/2004.
(24)     Fl-ewwel subparagrafu
tal-Artikolu 96 tar-Regolament (UE) Nru 528/2012 għandu
jiġi ċċarat li d-Direttiva 98/8/KE hija revokata bla
ħsara għad-dispożizzjonijiet kollha tar-Regolament (UE)
Nru 528/2012 li jirreferu għad-Direttiva 98/8/KE.
(25)     Għaldaqstant,
ir-Regolament (UE) Nru 528/2012 għandu jiġi emendat skont dan,
ADOTTAW DAN IR-REGOLAMENT:
Artikolu 1
Ir-Regolament (UE) Nru 528/2012 huwa
emendat kif ġej:
(1)
L-Artikolu 19 huwa emendat kif ġej:
(a) fil-paragrafu 1, il-punt (e) huwa
mibdul b’dan li ġej:
“(e) fejn xieraq, il-limiti massimi ta’ residwi
għall-ikel u l-għalf ġew stabbiliti fir-rigward tas-sustanzi
attivi li jinsabu fi prodott bijoċidali skont ir-Regolament tal-Kunsill
(KEE) Nru 315/93 tat-8 ta’ Frar 1993 li jistabbilixxi
proċeduri tal-Komunità għall-kontaminanti fl-ikel*, ir-Regolament
(KE) Nru 396/2005 tal-Parlament Ewropew u tal-Kunsill
tat-23 ta’ Frar 2005 dwar il-livelli massimi ta’ residwu ta’
pestiċidi fi jew fuq ikel u għalf li joriġina minn pjanti u
annimali**, ir-Regolament (KE) Nru 470/2009 tal-Parlament Ewropew u
tal-Kunsill tas-6 ta’ Mejju 2009 li jistabbilixxi
l-proċeduri Komunitarji għall-istabbiliment ta’ limiti ta’ residwi
ta’ sustanzi farmakoloġikament attivi fl-oġġetti tal-ikel li
joriġinaw mill-annimali*** jew id-Direttiva 2002/32/KE tal-Parlament
Ewropew u tal-Kunsill tas-7 ta’ Mejju 2002 dwar sustanzi mhux
mixtieqa fl-għalf tal-annimali****, jew limiti speċifiċi ta'
migrazzjoni ġew stabbiliti fir-rigward ta' tali sustanzi attivi skont ir-Regolament
(KE) Nru 1935/2004 tal-Parlament Ewropew u tal-Kunsill
tas-27 ta’ Ottubru 2004 dwar materjali u oġġetti
maħsuba biex jiġu f’kuntatt mal-ikel*****.
* ĠU L 37, 13.2.1993, p. 1.
** ĠU L 70, 16.3.2005, p. 1.
*** ĠU L 152, 16.6.2009, p. 11.
**** ĠU L 140, 30.5.2002, p. 10.
***** ĠU L 338, 13.11.2004, p. 4.
”;
(b) fil-paragrafu 4, il-punt (c)
jinbidel b'dan li ġej:
“(c)    ikun fih, jiġġenera jew
jikkonsisti f'sustanza li tissodisfa l-kriterji sabiex il-prodott jiġu
kkunsidrat bħala PBT jew vPvB skont l-Anness XIII tar-Regolament (KE)
Nru 1907/2006;"
(c) il-paragrafu 7 jinbidel b’dan li
ġej:
"7. Fejn xieraq, id-detentur prospettiv
tal-awtorizzazzjoni jew ir-rappreżentant tiegħu għandu japplika
għall-istabbiliment tal-limiti massimi tar-residwi fir-rigward
tas-sustanzi attivi li jinsabu fi prodott bijoċidali skont ir-Regolament
(KEE) Nru 315/93, ir-Regolament (KE) Nru 396/2005, ir-Regolament (KE)
Nru 470/2009 jew id-Direttiva 2002/32/KE, jew
għall-istabbiliment ta' limiti speċifiċi ta' migrazzjoni fir-rigward
ta' sustanzi bħal dawn, skont ir-Regolament (KE) Nru 1935/2004."
(2)
fl-Artikolu 23(3), is-sentenza tal-bidu
tinbidel b'dan li ġej:
"L-awtorità kompetenti li tirċievi jew,
f’każ ta’ deċiżjoni dwar applikazzjoni għal awtorizzazzjoni
tal-Unjoni, il-Kummissjoni għandha tipprojbixxi jew tirrestrinġi
t-tqegħid fis-suq jew l-użu ta’ prodott bijoċidali li fih
sustanza attiva li tkun kandidata għas-sostituzzjoni fejn valutazzjoni
komparattiva li tkun saret skont in-noti ta' gwida teknika msemmija
fl-Artikolu 24 turi li ż-żewġ kriterji li ġejjin
jiġu sodisfati:"
(3)
fl-Artikolu 35(3), ir-raba' sentenza tinbidel
b'dan li ġej:
"Il-proċedura għandha mbagħad
titqies bħala magħluqa u l-Istat Membru ta’ referenza u kull Stat
Membru kkonċernat għandu jawtorizza l-prodott bijoċidali skont
l-Artikolu 33(3) jew l-Artikolu 34(6) kif xieraq."
(4)
fl-Artikolu 37(3), it-tieni subparagrafu
jinbidel b'dan li ġej:
"Waqt li l-proċedura skont dan
l-Artikolu tkun għaddejja, l-obbligu tal-Istati Membri li jawtorizzaw
prodott bijoċidali fi żmien tliet snin mid-data tal-approvazzjoni, imsemmija
fl-ewwel subparagrafu tal-Artikolu 89(3), għandu jkun temporanjament
sospiż."
(5)
fl-Artikolu 45(1), jitħassar it-tieni
subparagrafu;
(6)
fl-Artikolu 60(3), l-ewwel u t-tieni
subparagrafi jinbidlu b'dan li ġej:
"Il-perjodu ta' protezzjoni għad-dejta
sottomessa fid-dawl tal-awtorizzazzjoni ta' prodott bijoċidali li fih biss
sustanzi attivi eżistenti għandu jintemm 10 snin mill-ewwel
ġurnata tax-xahar wara li tkun ittieħdet l-ewwel deċiżjoni
rigward l-awtorizzazzjoni tal-prodott skont l-Artikolu 26(3), l-Artikolu 30(1),
l-Artikolu 33(3), l-Artikolu 33(4), l-Artikolu 34(6),
l-Artikolu 34(7), l-Artikolu 36(4), l-Artikolu 37(2),
l-Artikolu 37(3), jew l-Artikolu 44(5).
"Il-perjodu ta' protezzjoni għad-dejta
sottomessa fid-dawl tal-awtorizzazzjoni ta' prodott bijoċidali li fih
sustanza attiva ġdida għandu jintemm 15-il sena mill-ewwel
ġurnata tax-xahar wara li tkun ittieħdet l-ewwel deċiżjoni
rigward l-awtorizzazzjoni tal-prodott skont l-Artikolu 26(3), l-Artikolu 30(1),
l-Artikolu 33(3), l-Artikolu 33(4), l-Artikolu 34(6),
l-Artikolu 34(7), l-Artikolu 36(4), l-Artikolu 37(2),
l-Artikolu 37(3), jew l-Artikolu 44(5).
(7)
fl-Artikolu 67(1), is-sentenza tal-bidu
tinbidel b'dan li ġej:
"Mid-data li l-Kummissjoni tadotta Regolament
skont l-Artikolu 9(1)(a), l-informazzjoni aġġornata li
ġejja miżmuma mill-Aġenzija jew mill-Kummissjoni dwar dik
is-sustanza attiva għandha titqiegħed għad-dispożizzjoni
tal-pubbliku b’mod faċli mingħajr ħlas:";
(8)
fl-Artikolu 67(3), is-sentenza tal-bidu
tinbidel b'dan li ġej:
"Mid-data li fiha l-Kummissjoni tadotta
Regolament skont l-Artikolu 9(1)(a), ħlief f'każijiet fejn
il-fornitur tad-dejta jissottometti ġustifikazzjoni skont
l-Artikolu 66(4) aċċettata bħala valida mill-awtorità
kompetenti jew mill-Aġenzija dwar għalfejn tali pubblikazzjoni tista'
tkun ta' ħsara għall-interessi kummerċjali tiegħu jew ta'
kwalunkwe parti oħra kkonċernata, l-Aġenzija għandha
tqiegħed għad-dispożizzjoni tal-pubbliku, bla ħlas,
l-informazzjoni aġġornata li ġejja dwar is-sustanzi
attivi:";
(9)
fl-Artikolu 77(1), l-ewwel subparagrafu
għandu jiġi sostitwit minn dan li ġej:
"Appelli kontra d-deċiżjonijiet
tal-Aġenzija meħuda skont l-Artikolu 7(2),
l-Artikolu 13(3), l-Artikolu 43(2), l-Artikolu 45(3),
l-Artikolu 54(3), l-Artikolu 54(4), u l-Artikolu (54)(5),
l-Artikolu 63(3) u l-Artikolu 64(1) għandhom ikunu f’idejn
il-Bord tal-Appell stabbilit skont ir-Regolament (KE)
Nru 1907/2006.";
(10)
L-Artikolu 86 jinbidel b’dan li ġej:
"Artikolu 86
Sustanzi attivi inklużi
fl-Anness I tad-Direttiva 98/8/KE
Is-sustanzi attivi li għalihom il-Kummissjoni
adottat Direttiva li tinkludihom fl-Anness I tad-Direttiva 98/8/KE
għandhom jitqiesu li ġew approvati, skont dan ir-Regolament fid-data
tal-inklużjoni, u għandhom jiġu inklużi fil-lista msemmija
fl-Artikolu 9(2). L-approvazzjoni għandha tkun soġġetta
għall-kundizzjonijiet stabbiliti f’dawk id-Direttivi tal-Kummissjoni.”;
(11)
L-Artikolu 89 huwa emendat kif ġej:
(a) fil-paragrafu 2, l-ewwel subparagrafu
jinbidel b’dan li ġej:
"B’deroga mill-Artikolu 17(1),
l-Artikolu 19(1) u l-Artikolu 20(1) ta’ dan ir-Regolament, u
mingħajr preġudizzju għall-paragrafi 1 u 3 ta’ dan
l-Artikolu, Stat Membru jista’ jibqa’ japplika s-sistema jew il-prattika
attwali tiegħu tat-tqegħid fis-suq ta’ prodott bijoċidali
partikolari sa tliet snin wara d-data tal-approvazzjoni tal-aħħar
sustanzi attivi li jkunu ġew approvati f’dak il-prodott bijoċidali.
Huwa jista', skont ir-regoli nazzjonali tiegħu, jawtorizza biss
it-tqegħid fis-suq fit-territorju tiegħu ta' prodott bijoċidali
li jkun fih sustanzi attivi eżistenti li ġew jew li qed jiġu
vvalutati skont ir-Regolament tal-Kummissjoni (KE) Nru 1451/2007
tal-4 Diċembru 2007 dwar it-tieni fażi tal-programm ta’
ħidma ta’ 10 snin imsemmi fl-Artikolu 16(2)
tad-Direttiva 98/8/KE*, iżda li għadhom mhumiex approvati
għal dak it-tip ta' prodott, jew kombinazzjoni ta' tali sustanzi u
sustanzi attivi approvati skont dan ir-Regolament.
* ĠU L 325, 11.12.2007,
p. 3.";
(b) fil-paragrafu 3, l-ewwel subparagrafu
jinbidel b’dan li ġej:
"B'segwitu għal deċiżjoni
sabiex sustanza attiva partikolari tiġi approvata għal tip ta'
prodott speċifiku, l-Istati Membri għandhom jiżguraw li
l-awtorizzazzjonijiet għall-prodotti bijoċidali ta' dak it-tip ta'
prodott u li jkun fihom dik is-sustanza attiva jingħataw, jiġu
mmodifikati jew imħassra kif meħtieġ skont dan ir-Regolament fi
żmien tliet snin mid-data tal-approvazzjoni.";
(c) il-paragrafu 4 jinbidel b’dan li
ġej:
"4. Fejn l-awtorità kompetenti ta’ Stat
Membru tiddeċiedi li tirrifjuta l-applikazzjoni għall-awtorizzazzjoni
ta’ prodott bijoċidali sottomessa skont il-paragrafu 3,
tiddeċiedi li ma tagħtix awtorizzazzjoni, jew tiddeċiedi li
timponi kundizzjonijiet tal-awtorizzazzjoni biex b'hekk ikun jenħtieġ
li jinbidel il-prodott, għandu japplika dan li ġej:
(a) il-prodott bijoċidali li ma jkunx
ġie awtorizzat jew, fejn rilevanti, li ma jikkonformax mal-kundizzjonijiet
tal-awtorizzazzjoni, ma għandux jibqa' jitqiegħed fis-suq b’effett
minn 180 ġurnata wara d-data tad-deċiżjoni tal-Awtorità;
(b) ir-rimi u l-użu ta’ ħażniet
eżistenti tal-prodott bijoċidali jistgħu jitkomplew sa
365 ġurnata wara d-data tad-deċiżjoni tal-Awtorità.";
(12)
fl-Artikolu 93(2), l-ewwel u t-tieni
subparagrafi jinbidlu b'dan li ġej:
“Permezz ta’ deroga mill-Artikolu 17(1), Stat
Membru jista’ jkompli japplika s-sistema jew il-prattika attwali tiegħu li
jagħmel disponibbli fis-suq prodotti bijoċidali msemmija
fil-paragrafu 1 ta’ dan l-Artikolu li għalihom tkun ġiet
sottomessa applikazzjoni skont il-paragrafu 1 ta’ dan l-Artikolu sad-data
tad-deċiżjoni li tippermetti l-awtorizzazzjoni. F’każ ta’
deċiżjoni li tirrifjuta l-għoti tal-awtorizzazzjoni, jew li
timponi kundizzjonijiet fuq l-awtorizzazzjoni biex b'hekk ikun
jenħtieġ li jinbidel il-prodott, il-prodott bijoċidali li ma
jkunx ġie awtorizzat jew, fejn rilevanti, li ma jikkonformax
mal-kundizzjonijiet tal-awtorizzazzjoni, ma għandux jibqa’ jitqiegħed
fis-suq 180 ġurnata wara tali deċiżjoni.
Permezz ta’ deroga mill-Artikolu 17(1), Stat
Membru jista’ jkompli japplika s-sistema jew il-prattika attwali tiegħu li
jagħmel disponibbli fis-suq prodotti bijoċidali msemmija
fil-paragrafu 1 ta’ dan l-Artikolu li għalihom ma tkunx ġiet
sottomessa applikazzjoni skont il-paragrafu 1 ta’ dan l-Artikolu sa
180 ġurnata wara l-1 ta' Settembru 2017."
(13)
L-Artikoli 94 u 95 jinbidlu b'dan li ġej:
"Arikolu 94
Miżuri transizzjonali fir-rigward ta' oġġetti ttrattati
B’deroga mill-Artikolu 58(2),
oġġett ittrattat li jinkorpora jew li jkun ġiet ittrattat bi
prodott bijoċidali li jkun fih biss sustanzi attivi msemmija
fl-Artikolu 89(2) jew li għalihom tkun ġiet sottomessa applikazzjoni
għall-approvazzjoni għat-tip tal-prodott rilevanti mhux aktar tard
mill-1 ta’ Settembru 2016, jew ikun fih biss kombinazzjoni ta'
tali sustanzi u sustanzi attivi msemmija fl-Artikolu 58(2), jista'
jitqiegħed fis-suq sa waħda mid-dati li ġejjin:
1.
fin-nuqqas ta’ deċiżjoni li ma tapprovax
waħda mis-sustanzi attivi għall-użu rilevanti, sad-data
tal-approvazzjoni għat-tip tal-prodott rilevanti u l-użu
tal-aħħar sustanza attiva li tinsab fil-prodott bijoċidali,
2.
fil-każ ta’ deċiżjoni li ma
tapprovax waħda mis-sustanzi attivi għall-użu rilevanti, sa
180 ġurnata wara tali deċiżjoni.
Ukoll, b'deroga mill-Artikolu 58(2),
oġġett ittrattat li jkun jinkorpora fih jew li jkun ġie ttrattat
bi prodott bijoċidali li jkun fih kwalunkwe sustanza oħra minbarra
dawk imsemmija f'dak l-Artikolu jew fil-paragrafu 1 ta' dan l-Artikolu,
jista' jitqiegħed fis-suq sal-1 ta' Marzu 2017.
Artikolu 95
Miżuri transizzjonali fir-rigward tal-aċċess għad-dossier
tas-sustanza attiva
1. Mill-1 ta' Settembru 2013,
l-Aġenzija għandha tagħmel disponibbli għall-pubbliku u
taġġorna b'mod regolari lista tas-sustanzi attivi kollha, u
s-sustanzi kollha li jiġġeneraw sustanza attiva, li għalihom
ikun ġie sottomess u aċċettat jew ivvalidat minn Stat Membru dossier
li jikkonforma mal-Anness II ta' dan ir-Regolament jew mal-Anness IVA
jew IIA tad-Direttiva 98/8/KE u, fejn rilevanti, l-Anness IIIA
tagħha (minn hawn 'il-quddiem "dossier komplut dwar
is-sustanza") fi proċedura prevista minn dan ir-Regolament jew dik
id-Direttiva (minn hawn 'il quddiem "sustanzi rilevanti"). Għal
kull sustanza rilevanti, il-lista għandha tinkludi wkoll il-persuni kollha
li jkunu għamlu tali sottomissjoni jew sottomissjoni lill-Aġenzija
skont it-tieni subparagrafu ta' dan il-paragrafu, u tindika r-rwol tagħhom
kif speċifikat f'dak is-subparagrafu, kif ukoll id-data
tal-inklużjoni tas-sustanza fil-lista.
Persuna stabbilita fl-Unjoni li timmanifattura jew
timporta sustanza rilevanti, waħidha jew fi prodotti bijoċidali,
(minn hawn 'il quddiem "fornitur tas-sustanza") tista' fi kwalunkwe
ħin tissottometti lill-Aġenzija jew dossier komplut dwar is-sustanza,
ittra għall-aċċess għad-dossier komplut dwar is-sustanza,
jew referenza għal dossier komplut dwar is-sustanza li għaliha
l-perjodi kollha ta' protezzjoni tad-dejta jkunu skadew.
Fejn, għal sustanza rilevanti, l-ebda
fornitur tas-sustanza ma jkun inkluż fil-lista msemmija fl-ewwel
subparagrafu, persuna stabbilita fl-Unjoni li timmanifattura prodott
bijoċidali li fih, jiġġenera jew jikkonsisti f'dik is-sustanza
rilevanti jew tqiegħdu fis-suq (minn hawn 'il quddiem "fornitur
tal-prodott"), tista' tissottometti dik l-informazzjoni.
L-Aġenzija għandha tinforma
lill-fornitur li jagħmel is-sottomissjoni dwar it-tariffi pagabbli skont
l-Artikolu 80(1) u għandha tirrifjuta l-applikazzjoni jekk l-applikant
jonqos milli jħallas it-tariffa fi żmien 30 ġurnata.
L-Aġenzija għandha tinforma dwar dan lil min jagħmel
is-sottomissjoni.
Hekk kif tirċievi t-tariffi pagabbli skont
l-Artikolu 80(1), l-Aġenzija għandha tivverifika jekk
is-sottomissjoni hijiex konformi mat-tieni subparagrafu ta' dan il-paragrafu u
tinforma lil min għamel is-sottomissjoni skont dan.
2. Mill-1 ta' Settembru 2015,
prodott bijoċidali li fih, jiġġenera jew jikkonsisti f'sustanza
rilevanti inkluża fil-lista msemmija fil-paragrafu 1 ma għandux
jintuża jew jitqiegħed fis-suq sakemm jew il-fornitur tas-sustanza
jew il-fornitur tal-prodott ma jkunx inkluż fil-lista msemmija
fil-paragrafu 1.
3. Sabiex sottomissjoni ssir skont it-tieni
subparagrafu tal-paragrafu 1, l-Artikolu 63(3) ta' dan ir-Regolament
għandu japplika għall-istudji kollha tossikoloġiċi,
ekotossikoloġiċi u dawk dwar id-destin u l-imġiba tal-ambjent
relatati mas-sustanzi elenkati fl-Anness II tar-Regolament (KE)
Nru 1451/2007, inkluż kwalunkwe studju li ma jinvolvix testijiet fuq
il-vertebrati.
4. Fornitur tas-sustanza jew fornitur ta' prodott
inkluż fil-lista msemmija fil-paragrafu 1 li għalih
inħarġet ittra għall-aċċess għall-iskop ta' dan
l-Artikolu jew li jkun ingħata dritt li jagħmel referenza għal
studju skont il-paragrafu 3 għandu jkun jista' jippermetti
lill-applikanti għall-awtorizzazzjoni ta' prodott bijoċidali li
jagħmel referenza għal dik l-ittra ta' aċċess jew għal
dak l-istudju għall-iskopijiet tal-Artikolu 20(1).
5. B'deroga mill-Artikolu 60, il-perjodi
kollha ta' protezzjoni tad-dejta għall-kombinazzjonijiet
tas-sustanza/tat-tip ta' prodott elenkati fl-Anness II tar-Regolament (KE)
Nru 1451/2007, iżda li għalihom ma tkunx għadha
ttieħdet deċiżjoni dwar l-inklużjoni fl-Anness I
tad-Direttiva 98/8/KE sal-1 ta' Settembru 2013,
għandhom jintemmu fil-31 ta' Diċembru 2025.
6. B'deroga mill-paragrafu 2, ir-rimi u
l-użu ta' ħażniet eżistenti ta' prodotti bijoċidali li
fihom, jiġġeneraw jew li jikkonsistu f'sustanza rilevanti li
għaliha la l-fornitur tas-sustanza, u lanqas il-fornitur tal-prodott mhuwa
inkluż fil-lista msemmija fil-paragrafu 1 jistgħu jkomplu
sal-1 ta' Settembru 2016 jew sa sena wara l-inklużjoni
tas-sustanza fil-lista, skont liema tiġi l-aħħar.
7. Il-paragrafi 1 sa 6 ma għandhomx
japplikaw għal sustanzi elenkati fl-Anness I fil-kategoriji 1 sa
5 u 7 jew għal prodotti bijoċidali li fihom biss tali
sustanzi.";
(14)
fl-Artikolu 96, l-ewwel paragrafu jinbidel
b'dan li ġej:
"Mingħajr ħsara
għall-Artikolu 86, l-Artikolu 89 sal-Artikolu 93 u
l-Artikolu 95 ta' dan ir-Regolament, id-Direttiva 98/8/KE hija b'dan
revokata b'effett mill-1 ta' Settembru 2013."
(15)
fl-Anness I, l-annotazzjoni msemmija
Kategorija 6 tinbidel b'dan li ġej:
"Kategorija 6 - Sustanzi li
għalihom ġie sottomess dossier komplut dwar is-sustanza";
(16)
fl-Anness V it-tieni paragrafu taħt
l-intestatura "Tip ta' prodott 4: "Żona tal-ikel u
l-għalf" tinbidel b'dan li ġej:
"Prodotti użati biex jiġu
inkorporati f'materjali li jistgħu jiġu f'kuntatt mal-ikel.".
Artikolu 2
Dan ir-Regolament għandu jidħol
fis-seħħ fl-għoxrin ġurnata wara l-pubblikazzjoni
tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU C 347, 18.12.2010, p. 62.
[2]               ĠU L 167, 27.6.2012, p. 1.
[3]               ĠU L 396, 30.12.2006, p. 1.
[4]               ĠU L 338, 13.11.2004, p. 4.
[5]               ĠU L 150, 8.6.2002, p. 71.


|

52011PC0470

/* KUMM/2011/0470 finali - 2011/0206 (COD) */  Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi pjan multiannwali għall-istokk tas-salamun tal-Baltiku u għas-sajd li jisfrutta dak l-istokk

	MEMORANDUM TA’ SPJEGAZZJONIKUNTEST TAL-PROPOSTA-  Raġunijiet għall-proposta u l-għanijiet tagħhaIl-parir xjentifiku tal-Kunsill Internazzjonali għall-Esplorazzjoni tal-Baħar (ICES) kien iddikjara li wħud mit-30 stokk ta’ salamun selvaġġ tax-xmajjar, li jinkludu l-istokk tas-salamun tal-Baltiku, huma barra mil-limiti bijoloġiċi sikuri u jinsabu f’riskju ta’ tnaqqis ġenetiku. Pjan ta’ ġestjoni mhux vinkolanti li ġie stabbilit mill-Kummissjoni Internazzjonali dwar is-Sajd fil-Baħar Baltiku fl-1997 skada fl-2010, u fin-nuqqas ta’ pjan ġdid il-ġestjoni futura tal-istokk se titħalla mingħajr għanijiet u prevedibbiltà għas-sajjieda kif ukoll l-impriżi turistiċi. L-Istati Membri, il-BSRAC u l-partijiet interessati, għaldaqstant, talbu kemm-il darba lill-Kummissjoni Ewropea sabiex tressaq proposta għal sistema ta’ ġestjoni ġdida.L-għan tal-proposta huwa li jiġi stabbilit pjan multiannwali għall-ġestjoni tas-sajd fir-rigward tal-istokkijiet tas-salamun fil-Baħar Baltiku sabiex jiżgura li l-istat ta’ konservazzjoni tal-istokk tal-Baltiku kollu, jiġifieri pjan li jinkludi l-istokkijiet kollha tax-xmajjar tas-salamun, huwa favorevoli u jipprovdi għal sfruttar sostenibbli. L-għanijiet speċifiċi tal-inizjattiva għandhom ikunu sabiex jiżguraw li:a) l-istokk tas-salamun tal-Baltiku jiġi sfruttat b’mod sostenibbli skont il-prinċipju tar-rendiment massimu sostenibbli;b) l-integrità u d-diversità ġenetika tal-istokk tas-salamun tal-Baltiku tiġi salvagwardjata.-  Il-kuntest ġenerali-  Il-ġestjoni attwali tal-istokk tas-salamun tal-Baltiku tinkludi l-istabbiliment ta’ TAC fuq bażi annwali u miżuri tekniċi ta’ konservazzjoni bħalma huma staġuni magħluqa u d-daqs minimu tal-ħut li jinħatt l-art. Il-projbizzjoni tal-għeżula li hemm fis-seħħ għall-protezzjoni tal-foċena tal-Baltiku għandha wkoll sforz limitat ta’ sajd għas-salamun fil-baċir ewlieni. Is-salamun huwa speċi ta’ interess għall-UE, kif definit fid-Direttiva tal-Ħabitat[1] u l-ħabitat intern tiegħu huwa protett bid-Direttiva Qafas dwar l-Ilma[2]. Barra minn hekk, il-Kummissjoni għall-Ħarsien tal-Ambjent Marin fil-Baħar Baltiku (HELCOM),[3] iddefiniet ċerti għanijiet għall-ispeċijiet li huma koperti mill-Pjan ta’ Azzjoni għall-Baħar Baltiku tal-HELCOM[4].-  Skont l-ambizzjoni ġenerali tal-PKS dwar il-konservazzjoni tar-riżorsi tas-sajd, u b’mod partikolari l-Artikoli 5 u 6 tar-Regolment tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd] (ir-Regolament Bażiku), li titlob l-iżvilupp ta’ pjanijiet multiannwali, l-elementi ewlenin tal-pjan huma:-  Għanijiet u miri (li jilħqu 75 % tal-produzzjoni potenzjali ta’ salamun żgħir li jgħaddi għall-ilma baħar (smolt) f’kull xmara ta’ salamun selvaġġ fi żmien għaxar snin mid-dħul fis-seħħ ta’ dan ir-Regolament);-  TAC ibbażata fuq rata ta’ mortalità kostanti mis-sajd ta’ 0.1. It-TAC għandha tkopri biss is-sajd tal-baħar, iżda għandha tinkludi wkoll il-kaptani ta’ bastimenti li mhumiex tas-sajd iżda li joffru servizzi ta’ sajd rikreattiv;-  L-obbligu għall-Istati Membri sabiex jiddefinixxu u jimplimentaw miżuri tekniċi ta’ konservazzjoni bħalma huma żoni u staġuni magħluqa biex jitħares il-ħut li jista’ jipproduċi li jkun qed ipassi fl-ilmijiet kostali tagħhom sa mhux aktar tard minn 24 xahar mid-dħul fis-seħħ tal-pjan;-  It-tmiem gradwali tar-rilaxx tas-salamun fix-xmajjar permezz ta’ ostakli magħmulin mill-bniedem u mingħajr potenzjal għall-istabbiliment mill-ġdid ta’ popolazzjonijiet ta’ salamun selvaġġ awtosuffiċjenti sabiex tkun imħarsa d-diversità ġenetika tal-istokkijiet selvaġġi;-  Għajnuna finanzjarja mill-FES għall-istokkjar mill-ġdid dirett tax-xmajjar b’potenzjal għal popolazzjonijiet awtosuffiċjenti ta’ salamun selvaġġ bħala miżura ta’ konservazzjoni għall-istokk tas-salamun selvaġġ.-  Dispożizzjonijiet eżistenti tal-UE fil-qasam tal-propostaIr-Regolament Bażiku jistabbilixxi l-qafas ġenerali għall-PKS u jidentifika s-sitwazzjonijiet li fihom il-Kunsill għandu jadotta pjanijiet multiannwali.-  Għandu jiġi nnutat li fil-kuntest tar-riforma li ġejja tal-PKS ċerti dispożizzjonijiet ta’ dan l-abbozz ta’ proposta huma suġġetti għal tibdil fil-futur.Ir-Regolament tal-Kunsill (KE) Nru 2187/05 tal-21 ta’ Diċembru 2005 għall-konservazzjoni ta’ riżorsi tas-sajd permezz ta’ miżuri tekniċi fil-Baħar Baltiku, jiġifieri d-daqs minimu tal-ħut li jinħatt l-art u staġuni magħluqa għas-sajd tas-salamun.Ir-Regolament tal-Kunsill annwali, li jistabbilixxi l-opportunitajiet tas-sajd u kundizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku, jistabbilixxi l-livelli tat-TAC għas-salamun (pereżempju, għall-2011 ir-Regolament tal-Kunsill (UE) Nru 1124/2010 tad-29 ta’ Novembru 2010 li jistabbilixxi l-opportunitajiet tas-sajd għall-2011 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku).Ir-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għas-sajd jistabbilixxi r-rekwiżit ta’ kontroll ġenerali għas-sajd kif ukoll rekwiżiti speċifiċi għall-pjanijiet multiannwali.-  Konsistenza ma’ politiki u għanijiet oħra tal-UnjoniL-għanijiet tal-proposta huma konsistenti mal-politika ambjentali tal-Unjoni Ewropea, partikolarment l-għanijiet tad-Direttiva dwar il-Ħabitats, id-Direttiva Qafas dwar l-Ilma u d-Direttiva Qafas dwar l-Istrateġija Marittima.KONSULTAZZJONI TAL-PARTIJIET INTERESSATI U VALUTAZZJONI TAL-IMPATTMetodi ta’ konsultazzjoni, is-setturi ewlenin fil-mira u profil ġenerali ta’ dawk li ħadu sehemPeress li s-salamun huwa speċi ta’ interess wiesa’, mhux biss għas-sajjieda kummerċjali iżda wkoll għas-sajjieda dilettanti, kumpaniji turistiċi u gruppi ta’ interess fix-xmajjar, il-proċess ta’ konsultazzjoni pprova jilħaq il-gruppi ta’ interess kollha. Dokument ta’ konsultazzjoni miftuħa li kien tradott fil-lingwi Baltiċi kollha ġie mniedi onlajn. L-amministrazzjonijiet tas-sajd u dawk ambjentali mill-Istati Membri tal-Baħar Baltiku kif ukoll il-partijiet interessati ħadu sehem ukoll f’laqgħa ta’ konsultazzjoni li saret fit-28 ta’ April 2009 fi Brussell. Ġie stabbilit Grupp ta’ Tmexxija dwar il-Valutazzjoni tal-Impatt (IASG) li kien jinkludi rappreżentanti mis-6 Direttorati Ġenerali, jiġifieri DĠ ENV, DĠ EMPL, DĠ REGIO, DĠ ECFIN, DĠ TRADE u s-Segretarjat Ġenerali.Oqsma xjentifiċi/ ta' għarfien espert ikkonċernatiIl-proposta hija bbażata fuq il-parir xjentifiku tal-ICES għall-parametri ambjentali[5], l-Istitut ta’ Riċerka Finlandiż dwar il-Kaċċa u s-Sajd għall-valutazzjonijiet soċjali u ekonomiċi[6] u l-valutazzjonijiet u l-pariri tal-Kumitat Xjentifiku, Tekniku u Ekonomiku għas-Sajd (STECF)[7].Sommarju tar-risposti u kif dawn ġew ikkunsidratiSommarju tal-parir xjentifiku u l-konsultazzjonijiet jistgħu jinstabu fir-rapport dwar il-Valutazzjoni tal-Impatt mehmuż ma’ din il-proposta.Mezzi użati biex il-parir espert ikun disponibbli għall-pubblikuIl-pariri u l-kontribuzzjonijiet kollha għall-proċess ta’ konsultazzjoni huma disponibbli fuq il-websajt tad-DĠ MARE: http://ec.europa.eu/fisheries/cfp/governance/consultations_en.htm-  Valutazzjoni tal-impattJekk ikunu implimentati b’mod tajjeb u flimkien mal-implimentazzjoni tal-obbligi legali ambjentali għall-ilmijiet interni, il-miżuri proposti għandhom jiksbu l-għan li ġej:a) għall-istokk tas-salamun tal-Baltiku-  Il-bini mill-ġdid tal-istokkijiet kollha tas-salamun selvaġġ tax-xmajjar tal-Baltiku għal limiti bijoloġiċi sikuri u stati ta’ konservazzjoni favorevoli billi tiġi ristretta l-pressjoni tas-sajd fuq l-istokkijiet dgħajfa tas-salamun tax-xmajjar.-  L-istabbiliment mill-ġdid ta’ popolazzjonijiet awtosuffiċjenti ta’ salamun fix-xmajjar ma’ popolazzjonijiet meqruda jew dgħajfa ħafna li jistgħu jwasslu għal produzzjoni ġeneralment ogħla ta’ salamun selvaġġ.-  Is-salvagwardja tad-diversità ġenetika tas-salamun selvaġġ peress li l-istokkjar ta’ salamun imkabbar b’effett ġenetiku negattiv potenzjali se jitnaqqas b’mod sostanzjali.b) għas-settur tas-sajd kummerċjali-  Il-prevedibbiltà ta’ opportunitajiet tas-sajd bħala riżultat ta’ regoli ta’ kontroll ċari dwar il-ħsad.-  Żieda fil-produzzjoni ta’ salamun selvaġġ u fl-irkupru tal-istokkijiet kollha tas-salamun selvaġġ tax-xmajjar li, fuq żmien twil, jirrendu aktar opportunitajiet tas-sajd.c) għas-settur tas-sajd rikreattiv-  Żieda fil-produzzjoni ta’ salamun selvaġġ u fl-irkupru tal-istokkijiet kollha tas-salamun selvaġġ tax-xmajjar li, fuq żmien twil, jirrendu aktar opportunitajiet tas-sajd.d) għas-settur tat-turiżmu-  Potenzjal għat-tkabbir minħabba opportunitajiet miżjuda tas-sajd tas-salamun selvaġġ kemm fil-baħar kif ukoll fix-xmajjar.ELEMENTI LEGALI TAL-PROPOSTA-  Bażi legaliIl-bażi legali għal din il-proposta huwa l-Artikolu 43 (2) tat-Trattat dwar il-Funzjonament tal-Unjoni Ewropea[8].-  Prinċipju tas-sussidjarjetàSkont l-Artikolu 3(1)(d) tat-Trattat dwar il-Funzjonament tal-Unjoni Ewropea (TFUE), il-proposta taqa’ taħt il-kompetenza esklussiva tal-Unjoni Ewropea. Għalkemm is-salamun tal-Baltiku huwa speċi anadroma dan għandu jiġi kkwalifikat bħala ''riżorsa bijoloġika marittima'' fit-tifsira tal-Artikolu 3 (1)(d) tat-TFUE. Huwa fid-dawl ta’ din id-dispożizzjoni li tiġi żgurata l-konservazzjoni effettiva tal-ispeċijiet tal-baħar matul iċ-ċiklu migratorju kollu tagħhom. Il-prinċipju tas-sussidjarjetà, għalhekk, ma japplikax.-  ProporzjonalitàIl-miżuri proposti huma konformi mal-prinċipju tal-proporzjonalità peress li dawn ma jaqbżux dak li huwa meħtieġ sabiex jinkiseb l-għan ta’ konservazzjoni tal-istokk tal-Baħar Baltiku taħt il-PKS u huma adattati sabiex jiżguraw is-sostenibbiltà fit-tul ta’ dan is-sajd.IMPLIKAZZJONI TAL-BAĠITM’hemm l-ebda implikazzjoni baġitarja ġdida.INFORMAZZJONI ADDIZZJONALI-  Analiżi/reviżjoni/klawżola ta’ estinzjoniIl-proposta tinkludi analiżi u klawżola ta’ reviżjoni.2011/0206 (COD)Proposta għalREGOLAMENT TAL-PARLAMENT EWROPEW U TAL-KUNSILLli jistabbilixxi pjan multiannwali għall-istokk tas-salamun tal-Baltiku u għas-sajd li jisfrutta dak l-istokkIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, partikolarment l-Artikolu 43(2) tiegħu,Wara li kkunsidraw il-proposta mill-Kummissjoni Ewropea,Wara li kkunsidraw l-opinjoni tal-Kumitat Ekonomiku u Soċjali Ewropew[9],Wara li kkunsidraw l-opinjoni tal-Kumitat tar-Reġjuni[10],Wara li ntbagħtet proposta lill-Parlamenti Nazzjonali,Filwaqt li jaġixxu skont il-proċedura leġiżlattiva ordinarja,Billi:1.  Il-Pjan ta’ Azzjoni dwar is-Salamun, adottat permezz tal-Kummissjoni Internazzjonali dwar is-Sajd fil-Baħar Baltiku fl-1997, skada fl-2010. Il-partijiet kontraenti għall-Kummissjoni għall-Ħarsien tal-Ambjent Marin fil-Baħar Baltiku (HELCOM) ħeġġew lill-UE sabiex tiżviluppa pjan fit-tul għall-ġestjoni tas-salamun tal-Baltiku.2.  Il-parir xjentifiku riċenti tal-Kunsill Internazzjonali għall-Esplorazzjoni tal-Baħar (ICES) u tal-Kumitat Xjentifiku, Tekniku u Ekonomiku dwar is-Sajd (STECF) jisħaq li ċerti stokkijiet tas-salamun tax-xmajjar tal-Baltiku jaqgħu barra mil-limiti bijoloġiċi sikuri u li għandu jiġi żviluppat pjan multiannwali fuq livell Ewropew.3.  Skont l-Artikolu 3(1)(d) tat-Trattat dwar il-Funzjonament tal-Unjoni Ewropea, l-Unjoni għandha l-kompetenza esklussiva għall-konservazzjoni tar-riżorsi bijoloġiċi tal-baħar. Peress li s-salamun huwa speċi anadroma, il-konservazzjoni tal-istokkijiet tal-baħar tas-salamun tal-Baltiku ma tistax tinkiseb fin-nuqqas ta’ miżuri li jittieħdu sabiex ikunu mħarsa dawn l-istokkijiet matul il-ħajja tagħhom fix-xmara. Ghaldaqstant, dawn il-miżuri huma koperti wkoll bil-kompetenza esklussiva tal-Unjoni sabiex jiżguraw il-konservazzjoni effettiva tal-ispeċijiet tal-baħar matul iċ-ċiklu migratorju kollu tagħhom u għandhom jiġu indirizzati fil-pjan multiannwali.4.  Id-Direttiva 92/43/KEE dwar il-konservazzjoni tal-habitat naturali u tal-fawna u l-flora selvaġġa[11], telenka s-salamun bħala speċi ta’ interess għall-Unjoni Ewropea u l-miżuri meħuda għandhom jitfasslu skont din id-Direttiva sabiex ikun żgurat li l-isfruttar tagħhom ikun kompatibbli ma’ status favorevoli ta’ konservazzjoni. Għalhekk hemm il-ħtieġa sabiex jiġi żgurat li l-miżuri biex ikun protett is-salamun, li jittieħdu skont dan ir-Regolament, ikunu konsistenti u koordinati ma’ dawk meħuda skont id-Direttiva msemmija.5.  Id-Direttiva 2000/60/KE li tistabbilixxi qafas għal azzjoni Komunitarja fil-qasam tal-politika tal-ilma[12], hija intenzjonata sabiex tipproteġi, tikkonserva u ttejjeb l-ambjent akkwatiku fejn is-salamun iqatta’ parti miċ-ċiklu tal-ħajja tiegħu. Il-pjan multiannwali għall-istokk tas-salamun tal-Baltiku għandu jikkontribwixxi biex jintlaħqu l-għanijiet tad-Direttiva 2000/60/KE. Il-miżuri meħtieġa diġà f’din id-Direttiva, bħalma huma l-pjanijiet ta’ ġestjoni tal-baċir tax-xmara, m’għandhomx ikunu duplikati f’dan ir-Regolament, iżda huwa meħtieġ li jiġu żgurati l-koordinazzjoni u l-konsistenza bejn il-miżuri li jittieħdu skont dan ir-Regolament u dawk meħuda taħt id-Direttiva msemmija għall-ħarsien u t-titjib tal-ħabitat tas-salamun fl-ilmijiet interni.6.  Il-Pjan ta’ Implimentazzjoni maqbul waqt is-Summit Dinji dwar l-Iżvilupp Sostenibbli f’Johannesburg fl-2002 jiddikjara li l-istokkijiet kummerċjali kollha għandhom jerġgħu jinġiebu għal livelli li jistgħu jipproduċu rendiment massimu sostenibbli sal-2015. L-ICES jikkunsidra li għall-istokkijiet tas-salamun tax-xmajjar tal-Baltiku dan il-livell jikkorrispondi għal livell ta’ produzzjoni ta’ salamun żgħir li jgħaddi għall-ilma baħar (smolt) ta’ bejn 60 % u 75 % tal-kapaċità potenzjali ta’ produzzjoni ta’ salamun żgħir li jgħaddi għall-ilma baħar (smolt) għal xmajjar differenti tas-salamun selvaġġ. Dan il-parir xjentifiku għandu jikkostitwixxi l-bażi sabiex ikunu stabbiliti l-għanijiet u l-miri tal-pjan multiannwali.7.  Il-parir xjentifiku jindika li t-tniġġis ġenetiku tal-istokkijiet tas-salamun tal-Baltiku jista’ jwassal biex tonqos ir-rata ta’ sopravvivenza u l-abbundanza ta’ popolazzjonijiet indiġeni kif ukoll għall-erożjoni tal-kapaċità ġenetika meta tiġi biex taffaċċja mard u kundizzjonijiet ambjentali lokali li qed jinbidlu. Għalhekk, il-preservazzjoni tal-integrità u d-diversità ġenetika tal-istokkijiet tas-salamun tal-Baltiku għandhom rwol importanti ħafna fil-konservazzjoni tagħhom u għandhom jiġu inklużi bħala għan tal-pjan multiannwali.8.  Ir-rata ta’ mortalità mis-sajd fil-baħar u fix-xmajjar għandha tirriżulta f’daqs ta’ stokk ta’ salamun selvaġġ li jipproduċi r-rendiment massimu sostenibbli skont il-miri u l-perjodi ta’ żmien stabbiliti. Ir-rata ta’ mortalità mis-sajd fil-baħar għandha tiġi stabbilita fuq il-bażi tal-parir tal-STECF.9.  Għal implimentazzjoni aktar effettiva tal-pjan u sabiex ikun hemm reazzjoni aktar fil-mira għall-ispeċifiċitajiet ta’ kull stokk tas-salamun tax-xmara, l-Istati Membri kkonċernati għandu jkollhom is-setgħa li jistabbilixxu l-livell tar-rata ta’ mortalità tas-salamun mis-sajd, it-TAC kif ukoll ċerti miżuri tekniċi ta’ konservazzjoni fix-xmajjar tagħhom skont l-Artikolu 2(1) tat-TFUE.10.  Meta jadottaw miżuri fil-qafas ta’ dan ir-Regolament, l-Istati Membri għandhom iħarsu l-obbligi internazzjonali tagħhom b’mod sħiħ, b’mod partikolari dawk li jirriżultaw mill-Artikolu 66 tal-Konvenzjoni tan-Nazzjonijiet Uniti tal-10 ta’ Diċembru 1982 dwar il-Liġi tal-Baħar[13] li teħtieġ inter alia li l-istat tal-oriġini ta’ stokkijiet anadromi u stati oħra kkonċernati għandhom jikkooperaw rigward il-konservazzjoni u l-ġestjoni ta’ dawn l-istokkijiet.11.  Għandhom isiru dispożizzjonijiet għall-valutazzjoni perjodika mill-Kummissjoni dwar l-adegwatezza u l-effikaċja tal-miżuri tal-Istati Membri fuq il-bażi tal-miri u l-għanijiet stabbiliti fil-pjan multiannwali.12.  Il-parir xjentifiku jiddikjara li l-proċeduri tal-istokkjar jista’ jkollhom implikazzjonijiet sinifikanti fuq id-diversità ġenetika tal-istokk tas-salamun tal-Baltiku u li hemm riskju li l-għadd kbir ta’ ħut imrobbi li jiġi rilaxxat fil-Baħar Baltiku kull sena jkun qed jaffettwa l-integrità ġenetika tas-salamun selvaġġ u għalhekk għandu jitneħħa gradwalment. Għalhekk, il-kundizzjoni tar-riliaxxi għandha tkun stabbilita f'dan il-pjan multiannwali.13.  L-istokkjar mill-ġdid dirett tax-xmajjar tas-salamun potenzjali huwa kkunsidrat bħala taħt kundizzjonijiet speċifiċi bħala miżura ta’ konservazzjoni peress li dan ikollu effett pożittiv fuq l-għadd ġenerali tas-salamun u s-sajd, minħabba l-fatt li dan jista’ jistabbilixxi mill-ġdid popolazzjonijiet ta’ salamun li jkunu awtosuffiċjenti. Għandu jkun hemm dispożizzjonijiet li jippermettu b’mod espliċitu l-istokkjar mill-ġdid dirett li jissodisfa dawn il-kundizzjonijiet biex ikunu eliġibbli għall-finanzjament skont l-Artikolu 38(2) tar-Regolament (KE) Nru 1198/2006 dwar il-Fond Ewropew għas-Sajd[14].14.  Madankollu, peress li r-rilaxxi tas-salamun bħalissa jistgħu jkunu obbligatorji f’ċerti Stati Membri, u sabiex l-Istati Membri jingħataw żmien biżżejjed biex jaġġustaw ruħhom għal dawn ir-rekwiżiti, ir-rilaxxi tas-salamun għajr l-istokkjar u l-istokkjar mill-ġdid dirett għandhom jibqgħu awtorizzati matul perjodu tranżitorju ta’ seba’ snin wara d-dħul fis-seħħ ta’ dan ir-Regolament.15.  Bil-ħsieb li tiġi żgurata l-konformità mal-miżuri stabbiliti f’dan ir-Regolament, għandhom jiġu adottati miżuri speċifiċi ta’ kontroll barra dawk previsti fir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd[15].16.  Parti sostanzjali tal-bastimenti kostali li jistadu għas-salamun huma inqas minn 10 m fit-tul. Għal din ir-raġuni l-użu ta’ ġurnal ta’ abbord tas-sajd kif previst bl-Artikolu 14 u n-notifika minn qabel kif previst bl-Artikolu 17 tar-Regolament (KE) Nru 1224/2009 għandhom jiġu estiżi biex ikopru l-bastimenti kollha.17.  Sabiex ikun żgurat li l-qabdiet tas-salamun ma jiġux irrappurtati ħażin bħala trota tal-baħar, u għalhekk jevadu l-kontroll proprju, huwa meħtieġ li l-obbligu biex dawn jissottomettu n-notifiki minn qabel skont l-Artikolu 17 tar-Regolament (KE) Nru 1224/2009 jiġi estiż ukoll għall-bastimenti kollha li jkollhom abbord it-trota tal-baħar.18.  Biex ikun hemm dejta aħjar u aktar xjentifika dwar l-istokk tas-salamun għandu jiġi awtorizzat l-elettrosajd.19.  Il-parir xjentifiku reċenti juri li s-sajd rikreattiv għas-salamun fil-baħar għandu impatt sinifikanti fuq l-istokkijiet tas-salamun, anke jekk il-kwalità tad-dejta f’dan ir-rigward mhix ta’ livell ta’ preċiżjoni għoli. B’mod partikolari, is-sajd rikreattiv imwettaq abbord bastimenti mħaddma minn impriżi li joffru s-servizzi tagħhom għall-gwadann jista’ potenzjalment ikun responsabbli għal parti importanti tal-qbid tas-salamun tal-Baltiku. Għalhekk, huwa xieraq għall-funzjonament tal-pjan multiannwali li jiġu introdotti ċerti miżuri speċifiċi ta’ ġestjoni għall-kontroll ta’ tali attivitajiet.20.  Sabiex il-miri stabbiliti f’dan ir-Regolament jinkisbu b’mod effiċjenti u jkunu jistgħu jirreaġixxu b’mod veloċi għall-bidliet fil-kundizzjonijiet tal-istokk, is-setgħa li jiġu adottati atti skont l-Artikolu 290 tat-Trattat għandha tiġi ddelegata lill-Kummissjoni fir-rigward ta’ ċerti elementi mhux essenzjali ta’ dan ir-Regolament, kif previst fl-Artikoli 6, 7, 11 u 25 tiegħu. Dawk is-setgħat għandhom jinkludu l-possibbiltà li tiġi emendata r-rata tal-mortalità mis-sajd fil-baħar, li tiġi emendata l-lista tax-xmajjar tas-salamun selvaġġ kif ukoll ċertu informazzjoni teknika inkluża fl-Annessi għal dan ir-Regolament u li jiġu adottati miżuri għall-istokkijiet tax-xmajjar tal-Baltiku, meta l-miżuri tal-Istati Membri taħt is-setgħa msemmija fil-premessa 9 ma jiġux adottati jew inkella jkunu kkunsidrati bħala mhux effettivi.21.  Il-Kummissjoni, meta tħejji u tfassal atti delegati, għandha tiżgura t-trasżmissjoni simultanja, f’waqtha u xierqa tad-dokumenti rilevanti lill-Parlament Ewropew u l-Kunsill.22.  Sabiex tiżgura kundizzjonijiet uniformi għall-implimentazzjoni tad-dispożizzjonijiet dwar l-istokkjar tas-salamun stabbiliti fl-Artikolu 12 ta’ dan ir-Regolament, għandhom jingħataw setgħat ta’ implimentazzjoni lill-Kummissjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[16].ADOTTAW DAN IR-REGOLAMENT:KAPITOLU I SUĠĠETT, AMBITU U DEFINIZZJONIJIETArtikolu 1SuġġettDan ir-Regolament jistabbilixxi pjan multiannwali għall-konservazzjoni u l-ġestjoni tal-istokk tas-salamun tal-Baltiku (minn hawn’il quddiem imsejjaħ 'il-pjan').Artikolu 2L-ambitu1. Il-pjan għandu japplika għal:(a) sajd kummerċjali fil-Baħar Baltiku u fix-xmajjar magħqudin miegħu fit-territorju tal-Istati Membri (minn hawn’il quddiem imsejħa l-Istati Membri kkonċernati);(b) sajd rikreattiv għas-salamun fil-Baħar Baltiku fejn tali sajd jitwettaq permezz ta’ bastimenti tas-servizz.Artikolu 3Id-definizzjonijiet1. Għall-finijiet ta’ dan ir-Regolament, id-definizzjonijiet mogħtija fl-Artikolu 3 tar-Regolament (KE) Nru 2371/2002, l-Artikolu 2 tad-Direttiva 2000/60/KE u l-Artikolu 4 tar-Regolament (KE) Nru 1224/2009 għandhom japplikaw.2. Id-definizzjonijiet li ġejjin għandhom japplikaw ukoll:23.  “il-Baħar Baltiku” tfisser is-Subdiviżjonijiet tal-ICES 22-32;24.  "xmajjar tal-Baltiku" tfisser ix-xmajjar magħqudin mal-Baħar Baltiku li jinsabu fit-territorju tal-Istati Membri;25.  "stokk tas-salamun tal-Baltiku" tfisser l-istokkijiet kollha tas-salamun fil-Baħar Baltiku u fix-xmajjar tal-Baltiku, kemm selvaġġi kif ukoll dawk imrobbija;26.  "xmara tas-salamun selvaġġ" tfisser xmara b’popolazzjonijiet ta’ salamun selvaġġ awtosuffiċjenti mingħajr ebda rilaxxi jew b’rilaxxi limitati ta’ salamun imrobbi kif elenkat fl-Anness I;27.  "xmara tas-salamun potenzjali" tfisser xmara b’popolazzjoni(jiet) storika/storiċi ta’ salamun selvaġġ fejn attwalment m’hemm ebda riproduzzjoni naturali, jew biss ftit, u li għandha l-potenzjal biex tiġi stabbilita mill-ġdid popolazzjoni tas-salamun selvaġġ awtosuffiċjenti;28.  "kapaċità potenzjoni ta’ produzzjoni ta’ salamun żgħir li jgħaddi għall-ilma baħar (smolt)" tfisser il-kapaċità ta’ produzzjoni ta’ salamun żgħir kalkulat għal kull xmara abbażi ta’ paramenti speċifiċi rilevanti tax-xmara;29.  "miżuri tekniċi ta’ konservazzjoni" tfisser miżuri li jirregolaw il-kompożizzjoni tal-ispeċi, il-kompożizzjoni tad-daqs tal-qabdiet u l-impatti fuq il-komponenti tal-ekosistemi li jirriżultaw minn attivitajiet ta’ sajd billi jiġu kkundizzjonati l-użu u l-istruttura tal-irkaptu tas-sajd kif ukoll ir-restrizzjonijiet ta’ aċċess għaż-żoni tas-sajd;30.  "stokkjar" tfisser ir-rilaxx intenzjonat ta’ salamun żgħir li jgħaddi għall-ilma baħar (smolt) jew ta’ salamun imrobbi li jkun għadu fi stadji tal-ħajja bikrin fix-xmajjar tas-salamun selvaġġ;31.  "stokkjar mill-ġdid dirett" tfisser ir-rilaxx ta’ salamun żgħir li jgħaddi għall-ilma baħar (smolt) jew ta’ salamun imrobbi fi stadji tal-ħajja bikrin fi xmajjar potenzjali tas-salamun;32.  "bastiment tas-servizz" tfisser bastiment, li jitħaddem minn impriża li toffri servizzi, inkluż dawk li jipprovdu tagħmir tas-sajd, trasport u/jew gwida, għall-finijiet ta’ sajd rikreattiv fil-Baħar Baltiku u li jkollu fil-mira tiegħu s-salamun;33.  "qabdiet totali permissibbli" (TAC) tfisser il-kwantità ta’ salamun tal-Baltiku li tista’ tittieħed u tinħatt l-art mill-istokk kull sena.KAPITOLU II GĦANIJIETArtikolu 4L-għanijietIl-pjan għandu jkollu l-għan li jiżgura li:a) l-istokk tas-salamun tal-Baltiku jiġi sfruttat b’mod sostenibbli skont il-prinċipju tar-rendiment massimu sostenibbli;b) l-integrità u d-diversità ġenetika tal-istokk tas-salamun tal-Baltiku tiġi salvagwardjata.KAPITOLU III MIRIArtikolu 5Il-miri għall-istokkijiet tas-salamun selvaġġ tax-xmajjar34.  Għax-xmajjar tas-salamun selvaġġ li jkunu laħqu l-50% tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) sal-mument li fih jidħol fis-seħħ dan ir-Regolament, il-produzzjoni tas-salamun żgħir li jgħaddi għall-ilma baħar (smolt) għandha tilħaq il-75 % tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) għal kull xmara fi żmien ħames snin mid-dħul fis-seħħ ta’ dan ir-Regolament.35.  Għax-xmajjar tas-salamun selvaġġ li ma jkunux laħqu il-50 % tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) sal-mument li fih jidħol fis-seħħ dan ir-Regolament, il-produzzjoni tas-salamun żgħir li jgħaddi għall-ilma baħar (smolt) selvaġġ għandha tilħaq il-50 % tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) għal kull xmara fi żmien ħames snin u 75 % fi żmien għaxar snin wara d-dħul fis-seħħ ta’ dan ir-Regolament.36.  Wara għaxar snin mid-dħul fis-seħħ ta’ dan ir-Regolament, il-produzzjoni tas-salamun żgħir selvaġġ li jgħaddi għall-ilma baħar (smolt) għandha tinżamm f’livell ta’ mill-inqas 75 % tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) f’kull xmara tas-salamun selvaġġ.37.  L-Istati Membri kkonċernati jistgħu jistabbilixxu, għal kull xmara tas-salamun selvaġġ, miri oħra aktar stretti.KAPITOLU IVREGOLI DWAR IL-ĦSADArtikolu 6Id-determinazzjoni tat-TAC għax-xmajjar38.  It-TAC annwali għall-istokkijiet tas-salamun fix-xmajjar tas-salamun selvaġġ m’għandhomx jaqbżu l-livell li jikkorrispondi għar-rata tal-mortalità mis-sajd imsemmija fil-paragrafu 2.39.  Ir-rata ta’ mortalità mis-sajd għall-istokkijiet tas-salamun fix-xmajjar tas-salamun selvaġġ għandha tkun speċifikata minn kull Stat Membru skont il-miri stipulati fl-Artikolu 5 u l-opinjonijiet esperti tal-STECF u l-ICES u għandha tiġi rivalutata regolarment minn dawk l-entitajiet meta tkun disponibbli aktar dejta jew jinbidlu l-karatteristiċi tax-xmara. Għal dak il-għan, l-Istati Membri għandhom iqisu l-kapaċità potenzjali ta’ produzzjoni tas-salamun żgħir li jgħaddi għall-ilma baħar (smolt) kif ikkalkulat għal kull xmara mill-ICES abbażi ta’ parametri speċifiċi rilevanti tax-xmara u rivalutata regolarment minn dik l-entità meta tkun disponibbli aktar informazzjoni jew jinbidlu l-karatteristiċi tax-xmara.40.  L-Istati Membri kkonċernati għandhom jippubblikaw ir-rata tal-mortalità mis-sajd fix-xmajjar tas-salamun selvaġġ u t-TAC għas-salamun korrispondenti fuq il-parti aċċessibbli għall-pubbliku tal-websajt uffiċjali tagħhom stabbilita skont l-Artikolu 114 tar-Regolament (KE) Nru 1224/2009 sa mhux aktar tard minn sena wara d-dħul fis-seħħ ta’ dan ir-Regolament, u dawn għandhom jiġu riveduti kull sena.41.  Il-Kummissjoni għandha tivvaluta kull tliet snin il-kompattibbiltà u l-effikaċja tal-miżuri meħuda mill-Istati Membri skont dan l-Artikolu abbażi tal-għanijiet u l-miri stabbiliti fl-Artikoli 4 u 5.42.  Il-Kummissjoni għandha tingħata s-setgħa li tadotta atti delegati skont l-Artikolu 26 biex tispeċifika miżuri dwar ir-rata tal-mortalità mis-sajd u/jew it-TAC korrispondenti fix-xmajjar tas-salamun selvaġġ u/jew l-għeluq tas-sajd ikkonċernat, jekk l-Istati Membri kkonċernati ma jippubblikawx miżuri bħal dawn skont il-paragrafi 1, 2 u 3 fiż-żmien ta' skadenza stipulata wara d-data tad-dħul fis-seħħ ta' dan ir-Regolament.43.  Il-Kummissjoni għandha tingħata s-setgħa tadotta atti delegati skont l-Artikolu 26 biex tispeċifika miżuri dwar ir-rata ta’ mortalità mis-sajd u/jew it-TAC korrispondenti fix-xmajjar tas-salamun selvaġġ u/jew l-għeluq tas-sajd ikkonċernat, jekk, abbażi tal-valutazzjoni mwettqa skont il-paragrafu 4, il-miżuri tal-Istat Membru ma jitqisux kompatibbli mal-għanijiet u l-miri stipulati fl-Artikoli 4 u 5 jew ma jitqisux bħala li jilħqu dawn l-għanijiet u miri.44.  Il-miżuri adottati mill-Kummissjoni għandhom jimmiraw lejn l-iżgurar li l-għanijiet u l-miri stipulati fl-Artikoli 4 u 5 jintlaħqu. Hekk kif jiġi adottat l-att delegat mill-Kummissjoni, il-miżuri tal-Istat Membru għandhom jieqfu japplikaw.Artikolu 7Id-determinazzjoni tat-TAC għall-baħar45.  It-TAC annwali għall-istokkijiet tas-salamun li jgħix fil-baħar m’għandhiex taqbeż il-livell li jikkorrispondi għar-rata tal-mortalità mis-sajd ta’ 0.1.46.  Meta jkun hemm indikazzjonijiet ċari li l-kundizzjonijiet tal-istokk ikunu nbidlu u/jew li r-rata ta’ mortalità mis-sajd eżistenti ma tkunx xierqa biex jintlaħqu l-għanijiet stabbiliti fl-Artikolu 4, il-Kummissjoni tista’ temenda l-valur tar-rata ta’ mortalità mis-sajd għall-baħar imsemmija fil-paragrafu 1 permezz ta’ atti delegati adottati skont l-Artikolu 26.47.  F’każ ta’ tfaqqigħ ta’ mard għall-għarrieda, ta’ rati ta’ sopravvivenza li jkunu kritikament baxxi wara l-fażi żagħżugħa jew ta’ xi żviluppi oħra mhux previsti, il-Kunsill jista’ jiddeċiedi dwar TAC li tkun aktar baxxa mit-TAC li tista’ tirriżulta mir-rata ta’ mortalità mis-sajd imsemmija fil-paragrafu 1.Artikolu 8L-użu tal-kwota nazzjonali mill-bastimenti tas-servizzIs-salamun li jinqabad mill-baħar permezz ta’ bastimenti tas-servizz għandu jingħadd mal-kwota nazzjonali.KAPITOLU VMIŻURI TEKNIĊI TA’ KONSERVAZZJONIArtikolu 9Il-miżuri tal-Istati Membri biex jipproteġu stokkijiet dgħajfa tas-salamun fix-xmajjar48.  Għax-xmajjar tas-salamun selvaġġ li ma jkunux laħqu l-50 % tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt) sal-mument li fih jidħol fis-seħħ dan ir-Regolament, l-Istati Membri kkonċernati għandhom jistabbilixxu sa mhux aktar tard minn sentejn wara d-dħul fis-seħħ ta’ dan ir-Regolament miżuri tekniċi ta’ konservazzjoni.49.  Il-miżuri tekniċi ta’ konservazzjoni msemmija fil-paragrafu 1 għandhom ikunu bbażati fuq ir-rekwiżiti speċifiċi tax-xmara biex dawn jikkontribwixxu b’mod adegwat ħalli jinkisbu l-għanijiet u l-miri stabbiliti fl-Artikoli 4 u 5. Il-lokazzjoni ta’ dawn il-miżuri għandha tkun ibbażata fuq l-aħjar informazzjoni disponibbli dwar ir-rotot ta’ migrazzjoni tas-salamun fil-baħar.Artikolu 10Il-miżuri biex ikunu protetti stokkijiet oħra tas-salamun fix-xmajjarL-Istati Membri jistgħu jistabbilixxu miżuri tekniċi ta’ konservazzjoni nazzjonali fix-xmajjar tal-Baltiku tagħhom għall-istokkijiet tas-salamun tax-xmajjar li ma jkunux koperti bl-Artikolu 9 ta’ dan ir-Regolament. Dawk il-miżuri għandhom jikkontribwixxu sabiex jinkisbu l-għanijiet u l-miri stabbiliti fl-Artikoli 4 u 5.Artikolu 11Il-miżuri tal-Kummissjoni50.  Il-Kummissjoni għandha tivvaluta kull tliet snin il-kompattibbiltà u l-effikaċja tal-miżuri meħuda mill-Istati Membri skont l-Artikoli 9 u 10, b’mod partikolari fejn ix-xmajjar tas-salamun selvaġġ jgħaddu minn diversi Stati Membri, abbażi tal-miri u l-għanijiet stabbiliti fl-Artikoli 4 u 5.51.  Il-Kummissjoni għandu jkollha s-setgħa tadotta atti delegati skont l-Artikolu 26 biex tispeċifika dawk il-miżuri tekniċi ta' konservazzjoni kif meħtieġ, jekk l-Istati Membri kkonċernati ma jadottawx miżuri bħal dawn skont l-Artikolu 9 fiż-żmien ta' skadenza stipulata wara d-dħul fis-seħħ ta' dan ir-Regolament.52.  Il-Kummissjoni għandha tingħata s-setgħa tadotta atti delegati skont l-Artikolu 26 biex tispeċifika dawk il-miżuri tekniċi ta’ konservazzjoni kif meħtieġ, jekk, abbażi tal-valutazzjoni mwettqa skont il-paragrafu 1, il-miżuri tal-Istat Membru ma jitqisux kompatibbli mal-għanijiet u l-miri stipulati fl-Artikoli 4 u 5 jew ma jitqisux bħala li jilħqu dawn l-għanijiet u miri.53.  Il-miżuri adottati mill-Kummissjoni għandhom jimmiraw lejn l-iżgurar li l-għanijiet u l-miri stipulati fl-Artikoli 4 u 5 jintlaħqu. Hekk kif jiġi adottat l-att delegat mill-Kummissjoni, il-miżuri tal-Istat Membru għandhom jieqfu japplikaw.KAPITOLU VIRILAXXIArtikolu 12L-istokkjar54.  L-istokkjar tas-salamun jista’ jsir biss fi xmara tas-salamun selvaġġ. L-għadd ta’ salamun żgħir li jgħaddi għall-ilma baħar (smolt) li jiġi rilaxxat m’għandux jaqbeż il-kapaċità tal-produzzjoni potenzjali stmata tas-salamun żgħir tax-xmara.55.  L-istokkjar għandu jsir b’tali mod li tiġi salvagwardjata d-diversità ġenetika tal-istokkijiet differenti tas-salamun tax-xmajjar, filwaqt li jkunu kkunsidrati il-komunitajiet eżistenti ta’ ħut fix-xmara stokkjata u fix-xmajjar fil-qrib filwaqt li jittieħed il-massimu tal-effett tal-istokkjar.56.  Il-Kummissjoni tista’ tistabbilixxi regoli dettaljati għall-applikazzjoni ta’ dan l-Artikolu billi timplimenta atti adottati skont il-proċedura ta’ eżaminazzjoni msemmija fl-Artikolu 27(2).Artikolu 13L-istokkjar mill-ġdid direttL-istokkjar mill-ġdid dirett tax-xmajjar tas-salamun potenzjali għandu jsir biss, sakemm:(a) ix-xmara jkollha passaġġi tal-ilma migratorji ħielsa, kwalità ta’ ilma xierqa u ħabitat adattat għall-produzzjoni u t-tkabbir tas-salamun;(b) l-għan tal-istokkjar mill-ġdid dirett ikun li tiġi stabbilita jew imtejba popolazzjoni ta’ salamun selvaġġ li tkun awtosuffiċjenti u vijabbli;(c) ikun hemm fis-seħħ programm ta’ sorveljanza għal qabel u wara r-rilaxx b’valutazzjoni;(d) ikun hemm fis-seħħ miżuri ta’ konservazzjoni u ġestjoni adattati u adegwati ħalli jiġi ffaċilitat l-istabbiliment mill-ġdid ta’ popolazzjoni awtosuffiċjenti ta’ salamun fix-xmara.L-istokkjar mill-ġdid dirett skont il-paragrafu 1 għandu jiġi kkunsidrat bħala miżura ta’ konservazzjoni għall-finijiet tal-Artikolu 38(2) tar-Regolament (KE) Nru 1198/2006 dwar il-Fond Ewropew għas-Sajd.Artikolu 14Il-perjodu tranżitorjuIr-rilaxxi tas-salamun għajr dawk magħmula skont l-Artikoli 12 u 13 jistgħu jissuktaw sa 7 snin mid-dħul fis-seħħ ta’ dan ir-Regolament.KAPITOLU VIIKONTROLL U INFURZARArtikolu 15Ir-relazzjoni mar-Regolament (KE) Nru 1224/2009Il-miżuri ta’ kontroll previsti f’dan il-Kapitolu għandhom japplikaw ma’ dawk preskritti fir-Regolament (KE) Nru 1224/2009, ħlief fejn previst mod ieħor fl-Artikoli ta’ dan il-Kapitolu.Artikolu 16Il-ġurnali ta’ abbordB’deroga mill-Artikolu 14 tar-Regolament (KE) Nru 1224/2009, il-kaptani tal-bastimenti tas-sajd tal-Unjoni Ewropea ta’ kwalunkwe tul li jkollhom permess tas-sajd għas-salamun għandhom iżommu ġurnal ta’ abbord għall-operazzjonijiet kollha tagħhom skont ir-regoli stabbiliti fl-Artikolu 14 tar-Regolament (KE) Nru 1224/2009.Artikolu 17Notifiki minn qabelB’deroga mis-sentenza introduttorja tal-Artikolu 17(1) tar-Regolament (KE) Nru 1224/2009, il-kaptani tal-bastimenti tas-sajd tal-Unjoni Ewropea ta’ kwalunkwe tul li jkollhom abbord salamun u/jew trota tal-baħar għandhom jinnotifikaw lill-awtoritajiet kompetenti tal-Istat Membru tal-bandiera tagħhom, immedjatament wara t-tlestija tal-operazzjoni tas-sajd, bl-informazzjoni elenkata fl-Artikolu 17(1) tar-Regolament (KE) Nru 1224/2009.Artikolu 18L-awtorizzazzjonijiet għall-attività speċjali57.  Il-bastimenti tas-servizz għandu jkollhom awtorizzazzjoni għal attività speċjali għas-sajd tas-salamun, maħruġa skont l-Anness II għal dan ir-Regolament.58.  L-Istati Membri kkonċernati għandhom jinkludu l-awtorizzazzjonijiet ta’ attività speċjali fl-elenku tal-awtorizzazzjonijiet tas-sajd li hemm fid-dejtabejż elettronika stabbilita skont l-Artikolu 116(1)(d) tar-Regolament (KE) Nru 1224/2009. Barra minn hekk, dawn għandhom jinkludu d-dejta dwar l-awtorizzazzjonijiet għall-attività speċjali fis-sistema ta’ validazzjoni kompjuterizzata msemmija fl-Artikolu 109 tar-Regolament (KE) Nru 1224/2009.Artikolu 19Id-dikjarazzjoni tal-qbid59.  Il-kaptan tal-bastiment tas-servizz għandu jimla d-dikjarazzjoni tal-qbid skont l-Anness III u jippreżentaha lill-awtorità kompetenti tal-Istat Membru tal-bandiera tal-bastiment tas-servizz sal-aħħar jum ta’ kull xahar.60.  Sal-15-il jum ta’ kull xahar l-Istati Membri kkonċernati għandhom jirreġistraw l-informazzjoni rreġistrata fid-dikjarazzjonijiet tal-qbid għax-xahar ta’ qabel fid-dejtabejż elettronika tagħhom stabbilita skont l-Artikolu 116(1)(f) tar-Regolament (KE) Nru 1224/2009 kif ukoll fis-sistema ta’ validazzjoni kompjuterizzata tagħhom imsemmija fl-Artikolu 109 tar-Regolament (KE) Nru 1224/2009. Id-dejta elettronika u d-dikjarazzjonijiet tal-qbid għandhom jinżammu għal perjodu ta’ 3 snin.Artikolu 20L-ispezzjonijiet tal-ħatt l-artL-Istati Membri kkonċernati għandhom jivverifikaw il-preċiżjoni tal-informazzjoni rreġistrata fid-dikjarazzjonijiet tal-qbid permezz ta’ spezzjonijiet tal-ħatt l-art. Dawn l-ispezzjonijiet tal-ħatt l-art għandhom ikopru spezzjoni ta’ mill-inqas 10 % tal-għadd totali tal-ħatt l-art li jsir.Artikolu 21Il-programmi ta’ azzjoni ta’ kontroll nazzjonaliIl-programmi ta’ azzjoni ta’ kontroll nazzjonali kif preskritti fl-Artikolu 46 tar-Regolament (KE) Nru 1224/2009 għandhom jinkludu wkoll bħala minimu:a) l-applikazzjoni tal-miżuri tekniċi ta’ konservazzjoni stabbiliti skont il-Kapitolu V ta’ dan ir-Regolament;b) il-konformità mar-regoli dwar l-użu tal-kwoti, l-awtorizzazzjoni għall-attività u d-dikjarazzjoni tal-qbid mill-bastimenti tas-servizz;c) il-monitoraġġ tar-regoli dwar l-istokkjar u l-istokkjar dirett mill-ġdid.KAPITOLU VIIIĠBIR TAD-DEJTAArtikolu 22Għall-finijiet tal-ġbir tad-dejta kull grupp ta’ salamun żgħir fix-xmajjar kollha tas-salamun selvaġġ jista’ jiġi mistħarreġ permezz tal-elettrosajd qabel ma jgħaddi mill-ilma ħelu għall-ilma baħar (smoltification).KAPITOLU IX SEGWITUArtikolu 23Ir-rappurtar mill-Istati Membri61.  L-Istati Membri kkonċernati għandhom jirrappurtaw lill-Kummissjoni dwar il-miżuri tekniċi ta’ konservazzjoni adottati skont il-Kapitolu V u dwar jekk laħqux l-għanijiet stabbiliti fl-Artikolu 5 fit-tielet sena mid-dħul fis-seħħ ta’ dan ir-Regolament u mbagħad kull tliet snin.62.  L-Istati Membri kkonċernati għandhom jirrappurtaw lill-Kummissjoni dwar l-implimentazzjoni ta’ dan ir-Regolament u l-kisba tal-għanijiet stipulati fl-Artikolu 5 fis-sitt sena wara d-dħul fis-seħħ ta’ dan ir-Regolament u mbagħad kull sitt snin. Ir-rapport tal-Istat Membru għandu jipprovdi b’mod partikolari l-informazzjoni li ġejja:a) l-iżvilupp tas-sajd nazzjonali inkluż is-sehem tal-qabdiet bejn l-ilmijiet lil hinn mill-kosta, l-ilmijiet kostali u x-xmajjar u bejn is-sajjieda kummerċjali, l-impriżi tal-bastimenti tas-servizz u sajjieda oħra dilettanti;b) għal kull xmara ta’ salamun selvaġġ, il-produzzjoni ta’ salamun żgħir fl-ewwel sentejn tiegħu fl-ilma ħelu (parr) u s-salamun żgħir li jgħaddi għall-ilma baħar (smolt) u l-aħjar stima disponibbli tal-kapaċità tal-produzzjoni potenzjali tas-salamun żgħir li jgħaddi għall-ilma baħar (smolt);c) għal kull stokk ta’ xmara tas-salamun selvaġġ, l-informazzjoni ġenetika disponibbli;d) l-attività tal-istokkjar u l-istokkjar mill-ġdid dirett tas-salamun;e) l-implimentazzjoni tal-programm ta’ azzjoni ta’ kontroll nazzjonali msemmi fl-Artikolu 46 tar-Regolament (KE) Nru 1224/2009.Artikolu 24L-evalwazzjoni tal-pjanIl-Kummissjoni għandha, abbażi tar-rappurtar mill-Istati Membri kif imsemmi fl-Artikolu 23 ta’ dan ir-Regolament u abbażi tal-parir xjentifiku, tivvaluta l-impatt tal-miżuri ta’ ġestjoni fuq l-istokk tas-salamun tal-Baltiku kif ukoll fuq is-sajd li jisfrutta dak l-istokk fis-sena ta’ wara li fiha din tirċievi r-rapport mill-Istati Membri.KAPITOLU XEMENDI GĦALL-ANNESSIArtikolu 25 L-emendi għall-Annessi63.  Il-Kummissjoni tista’ temenda l-lista ta’ xmajjar tas-salamun selvaġġ elenkati fl-Anness I sabiex iżżommha aġġornata ma’ informazzjoni xjentifika reċenti, permezz ta’ atti delegati adottati skont l-Artikolu 26.64.  Il-Kummissjoni tista’ temenda l-Annessi II u III biex tipprovdi għal kontroll effettiv, permezz ta’ atti delegati adottati skont l-Artikolu 26.KAPITOLU XIDISPOŻIZZJONIJIET PROĊEDURALIArtikolu 26L-eżerċizzju tal-poteri delegati65.  Is-setgħa li jiġu adottati atti delegati hija mogħtija lill-Kummissjoni soġġett għall-kundizzjonijiet stabbiliti f’dan l-Artikolu.66.  Is-setgħat li jiġu adottati atti delegati kif imsemmi fl-Artikoli 6, 7, 11 u 25 għandhom jingħataw lill-Kummissjoni għal perjodu ta’ żmien mhux determinat.67.  Id-delega tas-setgħa msemmija fl-Artikoli 6, 7, 11 u 25 tista’ tiġi rrevokata fi kwalunkwe żmien mill-Parlament Ewropew jew mill-Kunsill. Deċiżjoni ta’ revoka għandha ġġib fi tmiemha d-delega tas-setgħa speċifikata f’dik id-deċiżjoni. Din għandha tidħol fis-seħħ fil-jum ta’ wara l-pubblikazzjoni tad-deċiżjoni f’ Il-Ġurnal Uffiċjali tal-Unjoni Ewropea jew f’data aktar tard speċifikata fiha. Din m’għandhiex taffettwa l-validità ta’ kwalunkwe att delegat li jkun diġà fis-seħħ.68.  Hekk kif din tadotta att delegat, il-Kummissjoni għandha tinnotifika dan simultanjament lill-Parlament Ewropew u lill-Kunsill.69.  Att delegat adottat skont l-Artikoli 6, 7, 11 u 25 għandu jidħol fis-seħħ biss jekk ma ssir l-ebda oġġezzjoni mill-Parlament Ewropew jew mill-Kunsill fi żmien (2) xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu nfurmaw it-tnejn li huma lill-Kummissjoni li mhumiex se joġġezzjonaw. Dak il-perjodu għandu jiġi estiż b’xahrejn (2) fuq l-inizjattiva tal-Parlament Ewropew jew il-Kunsill.Artikolu 27Ir-revoka tal-għoti tas-setgħaMeta Stat Membru kkonċernat ma jistabbilixxix jew ma jippubblikax, sad-data ta’ skadenza stabbilita, il-miżuri stipulati fl-Artikoli 6 jew 11, jew fejn miżuri bħal dawn jitqiesu bħala mhux adegwati u/jew mhux effettivi wara l-valutazzjoni mwettqa skont l-Artikolu 6.4 u 11.1, l-għoti tas-setgħa lill-Istat Membru kkonċernat imsemmija fl-Artikoli 6 jew 11 għandha tiġi rrevokata mill-Kummissjoni. Deċiżjoni ta’ revoka għandha ġġib fi tmiemha d-delega tas-setgħa speċifikata f’dik id-deċiżjoni. Din għandha tidħol fis-seħħ fil-jum ta’ wara l-pubblikazzjoni tad-deċiżjoni f’ Il-Ġurnal Uffiċjali tal-Unjoni Ewropea jew f’data aktar tard speċifikata fiha.Artikolu 28Il-proċedura tal-Kumitat70.  Il-Kummissjoni għandha tkun megħjuna mill-Kumitat għas-Sajd u l-Akkwakultura stabbilit bl-Artikolu 30 tar-Regolament (KE) Nru 2371/2002. Dak il-kumitat għandu jkun kumitat fit-tifsira tar-Regolament (UE) Nru 182/2011.71.  Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.KAPITOLU XIIDISPOŻIZZJONIJIET FINALIArtikolu 29Id-dħul fis-seħħDan ir-Regolament għandu jidħol fis-seħħ fl-20 jum wara l-pubblikazzjoni tiegħu f’ Il-Ġurnal Uffiċjali tal-Unjoni Ewropea.Dan ir-Regolament għandu japplika minn XXX.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fiGħall-Parlament Ewropew Għall-KunsillIl-President Il-PresidentANNESS IXmajjar tas-Salamun Selvaġġ fil-Baħar BaltikuIl-Finlandja-  SimojokiIl-Finlandja/l-Isvezja-  Tornionjoki/TorneälvenL-Isvezja-  Kalixälven, Råneälven, Piteälven, Åbyälven, Byskeälven, Rickleån, Sävarån, Ume/Vindelälven, Öreälven, Lögdeälven, Emån, Mörrumsån, LjunganL-Estonja-  Pärnu, Kunda, Keila, VasalemmaIl-Latvja-  Salaca, Vitrupe, Peterupe, Irbe, Uzava, SakaIl-Latvja/il-Litwanja-  Barta/BartuvaIl-Litwanja-  Baċir tax-xmara Nemunas (Zeimena)ANNESS IIINFORMAZZJONI MINIMA GĦALL-AWTORIZZAZZJONIJIET TA’ ATTIVITÀ SPEĊJALI1. DETTALJI TAL-BASTIMENTL-isem tal-bastiment[17]L-Istat tal-bandieraIl-port tar-reġistrazzjoni (Isem u kodiċi nazzjonali)L-immarkar esternIl-kodiċi internazzjonali tar-radju (IRCS)[18]2. ID-DETENTUR TAL-AWTORIZZAZZJONI, IS-SID TAL-BASTIMENT U L-KAPTAN[19]L-isem u l-indirizz tal-persuna fiżika jew ġuridika3. KARATTERISTIĊI TAL-BASTIMENTIl-qawwa tal-magna (kW)[20]It-tunnellaġġ (TG)It-tul ġenerali4. KUNDIZZJONIJIET TAS-SAJD1. Id-data tal-ħruġ:2. Il-perjodu tal-validità:3. Il-kundizzjonijiet tal-awtorizzazzjoni jinkludu, fejn meħtieġ, l-ispeċi, iż-żona u l-irkaptu tas-sajd:ANNESS IIIDIKJARAZZJONIJIET TAL-QBIDKull Stat Membru kkonċernat għandu joħroġ formola uffiċjali li trid timtela bħala dikjarazzjoni tal-qbid għall-bastimenti tas-servizz tiegħu. Din il-formola għandu jkollha bħala minimu l-informazzjoni li ġejja:a) In-numru ta’ referenza tal-awtorizzazzjoni tal-attività speċjali maħruġa skont l-Artikolu 18 ta’ dan ir-Regolament;b) L-isem tal-persuna fiżika jew ġuridika li jkollha l-awtorizzazzjoni tal-attività speċjali maħruġa skont l-Artikolu 18 ta’ dan ir-Regolament;c) L-isem u l-firma tal-kaptan tal-bastiment tas-servizz;d) Id-data u l-ħin tat-tluq u l-wasla lejn il-port u t-tul ta' żmien tal-vjaġġ tas-sajd;e) Il-post u l-ħin tal-ħatt l-art skont il-vjaġġi tas-sajd;f) L-irkaptu użat mill-operazzjonijiet tas-sajd;g) Il-kwantitajiet ta’ ħut li nħatt l-art skont l-ispeċi u l-vjaġġ tas-sajd;h) Il-kwantitajiet ta’ ħut skartat skont l-ispeċi u l-vjaġġ tas-sajd;i) Iż-żoni tal-qbid skont il-vjaġġ tas-sajd espressi bħala rettangoli statistiċi tal-ICES.[1] ĠU L 206, it-22.7.1992, p. 7. Direttiva kif emendata l-aħħar bid-Direttiva 2006/105/KE (ĠU L 363, 20.12.2006, p. 368).[2] ĠU L 327, it-22.12.2000, p. 1. Direttiva kif emendata l-aħħar bid-Deċiżjoni Nru 2455/2001/KE tal-Parlament Ewropew u tal-Kunsill (ĠU L 331, 15.12.2001, p. 1).[3] Konvenzjoni dwar il-Protezzjoni tal-Ambjent tal-Baħar taż-Żona tal-Baħar Baltiku, 1992 (li daħlet fis-seħħ fis-17 ta’ Jannar 2000).[4] Adottat fil-15 ta’ Novembru 2007 fi Krakovja, il-Polonja permezz tal-Laqgħa Ministerjali Straordinarja tal-HELCOM.[5] Parir speċjali tal-ICES tal-2008, 8.3.3.3: Talba lill-ICES għal parir dwar il-ġestjoni tas-salamun tal-Baħar Baltiku.[6] L-Istitut ta’ Riċerka Finlandiż dwar il-Kaċċa u s-Sajd, 2008. Analiżi tad-dejta biex ikun appoġġat l-iżvilupp ta’ Pjan ta’ Azzjoni għas-Salamun tal-Baħar Baltiku, SI2.491891, FISH/2007/03 – Lott 6.[7] Rapport dwar il-31 laqgħa plenarja tal-Kumitat Xjentifiku, Tekniku u Ekonomiku għas-Sajd: (PLEN-09-02), 13-17 ta’ Lulju 2009, Kopenħagen.[8] ĠU Nru C, 09.05.2008, p 1-[9] ĠU C , , p. .[10] ĠU C , , p. .[11] ĠU L 206, it-22.7.1992, p. 7. Direttiva kif emendata l-aħħar bid-Direttiva 2006/105/KE (ĠU L 363, 20.12.2006, p. 368).[12] ĠU L 327, it-22.12.2000, p. 1. Direttiva kif emendata l-aħħar bid-Deċiżjoni Nru 2455/2001/KE tal-Parlament Ewropew u tal-Kunsill (ĠU L 331, 15.12.2001, p. 1).[13] ĠU L 179, 23.6.1998, p. 1–2[14] ĠU L 223, 15.8.2006, p. 1–44[15] ĠU L 343, 22.12.2009, p. 1–50[16] ĠU L 55, 28.2.2011, p.13.[17] Għal bastimenti li għandhom isem[18] Għal bastimenti li jkunu meħtieġa li jkollhom l-IRCS[19] Indika għal kull persuna applikabbli[20] Skont ir-Regolament (KE) Nru 2930/86